open-index/open-wikipedia-markdown huggingface dataset:
മടപ്പള്ളി

കോഴിക്കോട് ജില്ലയിലെ വടക്കൻ തീരദേശത്ത് ദേശീയപാത 66-ൽ വടകരക്കും മാഹിക്കും ഇടയിലെ ഒഞ്ചിയം പഞ്ചായത്തിലെ ഒരു സ്ഥലമാണ്‌ **മടപ്പള്ളി**.  മടപ്പള്ളി ഗവ.കോളേജ്, മടപ്പള്ളി ഗവ. ഫിഷറീസ് ടെൿനിക്കൽ ഹയർ സെക്കണ്ടറി സ്ക്കൂൾ തുടങ്ങിയ പ്രശസ്ത വിദ്യാഭ്യാസ സ്ഥാപനങ്ങൾ ഇവിടെയാണ്. രാജീവ് ഗാന്ധി സദ്ഭാവന അവാർഡ് ലഭിച്ച സഹകരണ മേഖലയിലെ പ്രശസ്തമായ ഊരാളുങ്കൽ ലേബർ കോൺട്രാക്ട് സഹകരണ സൊസൈറ്റി ഇവിടെയാണ്. പ്രശസ്ത സാഹിത്യകാരൻ ഡോ.പുനത്തിൽ കുഞ്ഞബ്ദുള്ളയുടെ ജൻമസ്ഥലം മടപ്പള്ളിയാണ്, അദ്ദേഹത്തിൻ്റെ സ്മാരക ശിലകൾ എന്നനോവലിന്റെ പശ്ചാത്തലം ഈ പ്രദേശമാണ്. എം. മുകുന്ദന്റെ ചില രചനകളിലും മടപ്പള്ളി കടന്നു വരുന്നുണ്ട്. മാച്ചിനാരിക്കുന്ന് എന്ന പേരിൽ പല രചനകളിലും കടന്നുവരുന്ന കുന്ന് മടപ്പള്ളിയിലാണ്.  

വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
ഒഞ്ചിയം ഗ്രാമപഞ്ചായത്ത്

കോഴിക്കോട് ജില്ലയിലെ ഒരു വടക്കൻ തീരദേശ പഞ്ചായത്ത്. 
## സ്ഥലവിശേഷങ്ങൾ
വടകര താലൂക്കിൽ സ്ഥിതി ചെയ്യുന്നു. 1948-ലെ ഭീകരമായ ഒഞ്ചിയം വെടിവെപ്പ് നടന്നത് ഇവിടെയാണ്. 1948 ഏപ്രിൽ 30-ന് നടന്ന വെടിവെപ്പിൽ ആകെ 10 പേർ മരണമടഞ്ഞു. അന്നു മുതൽ ഇതൊരു കമ്മ്യൂണിസ്റ്റ് ശക്തി കേന്ദ്രമായിരുന്നു. മടപ്പള്ളി ഗവണ്മെന്റ് കോളേജ്, മടപ്പള്ളി ഗവണ്മെന്റ് ഫിഷറീസ് ടെൿനിക്കൽ ഹയർ സെക്കണ്ടറി സ്ക്കൂൾ തുടങ്ങിയ പ്രശസ്ത വിദ്യാഭ്യാസ സ്ഥാപനങ്ങൾ ഈ പഞ്ചായത്തിൽ സ്ഥിതി ചെയ്യുന്നു. ഏക റെയിൽവേ സ്റ്റേഷൻ - നാദാപുരം റോഡ്. മുൻ കാലങ്ങളിൽ നാദാപുരത്തേക്ക് പോകാൻ ഈ സ്റ്റേഷനിലായിരുന്നു ഇറങ്ങേണ്ടിയിരുന്നത്. ഇന്നതിൻറെ ആവശ്യകതയില്ല. പ്രധാന സ്ഥലങ്ങൾ കണ്ണൂക്കര, മടപ്പള്ളി, വെള്ളികുളങ്ങര, നാദാപുരം റോഡ്. 

ഇരുപതാം നൂറ്റാണ്ടിൻറെ ആദ്യദശകങ്ങളിൽ ഒഞ്ചിയം എന്ന കർഷകഗ്രാമം ഉണരുന്നത് ഉത്തരകേരളത്തിലെ നവോത്ഥാനനായകരിൽ പ്രമുഖനായ വാഗ്‌ ഭടാനന്ദ ഗുരുവിൻറെ ആത്മവിദ്യാ സംഘം പ്രവർത്തനത്തിലൂടെ ആയിരുന്നു. 1917ൽ ഒഞ്ചിയത്തെ കാരക്കാട്ടിൽ ആത്മവിദ്യാ സംഘം പ്രവർത്തനം ആരംഭിച്ചു. സാമൂഹികാനാചരങ്ങൾക്കും അന്ധവിശ്വാസങ്ങൾക്കും എതിരെ പോരാട്ടം നയിച്ച സംഘം ഒഞ്ചിയത്തിൻറെ ഉണർവ്വായി. തുടർന്ന് ദേശീയപ്രസ്ഥാന നായകനായ മൊയാരത്ത് ശങ്കരൻറെ നേതൃത്വത്തിൽ ഒഞ്ചിയവും സമീപപ്രദേശങ്ങളും ദേശീയ പ്രസ്ഥാനത്തിൻറെയും നവോത്ഥാനപ്രസ്ഥാനത്തിൻറെയും തുടിപ്പുകൾ ഏറ്റുവാങ്ങി
 
രാജീവ് ഗാന്ധി സദ്ഭാവന അവാർഡ് ലഭിച്ച സഹകരണ മേഖലയിലെ പ്രശസ്തമായ ഊരാളുങ്കൽ ലേബർ കോൺട്രാക്റ്റ് സൊസൈറ്റി മടപ്പള്ളി യിലാണ്. വാഗ്‌ ഭടാനന്ദ ഗുരു സ്ഥാപിച്ച ഐക്യനാണയസംഘമാണ് പിന്നീട് ഊരാളുങ്കൽ ലേബർ കോൺട്രാക്റ്റ് സൊസൈറ്റിയായി രൂപാന്തരപ്പെട്ടത്.

പുനത്തിൽ കുഞ്ഞബ്ദുള്ളയുടെ സ്മാരകശിലകൾ എന്ന കൃതിയിലെ മാച്ചനാരി കുന്നും പരിസരവും ഒഞ്ചിയത്ത് സ്ഥിതി ചെയ്യുന്നു.  കേരളത്തിൽ ആദ്യമായി വിഭവഭൂപടം നിർമ്മിക്കപെട്ട പഞ്ചായത്തുകളിൽ ഒന്ന്.
## അവലംബം

വർഗ്ഗം:കോഴിക്കോട് ജില്ലയിലെ ഗ്രാമപഞ്ചായത്തുകൾ
പുൽ‌പ്പറ്റ

മലപ്പുറം ജില്ലയിൽ അരീക്കോട് ബ്ലോക്ക് പഞ്ചായത്തിൽ പുൽപ്പറ്റ ഗ്രാമപഞ്ചായത്തിലുൾപ്പെട്ട ഒരു ഗ്രാമമാണ് **പുൽ‌പ്പറ്റ**. മഞ്ചേരിയിൽ നിന്ന് 7 കിലോമീറ്റർ അകലെയാണ് ഇത്.. മുൻപ് മഞ്ചേരി നിയോജകമണ്ഡലത്തിൽ ഉൾപ്പെട്ടിരുന്ന പുൽ‌പ്പറ്റയെ പുതിയ മണ്ഡലപുനർനിർണയത്തിൽ മലപ്പുറത്തോട് ചേർത്തു.

## സ്ഥാനം
മലപ്പുറം ജില്ലയിലെ മോങ്ങം, വള്ളുവമ്പ്രം, മഞ്ചേരി എന്നിവയുടെ വടക്കുഭാഗത്തായാണ് പുൽപ്പറ്റ സ്ഥിതി ചെയ്യുന്നത്.

## പുൽ‌പ്പറ്റ ഗ്രാമത്തിനു സമീപത്തുള്ള പ്രധാനസ്ഥലങ്ങൾ
*പുൽപ്പറ്റ
*പൂക്കൊളത്തൂർ
*തൃപ്പനച്ചി
*ഒളമതിൽ
*കാരാപറമ്പ്
*വളമംഗലം
*ചെറുപുത്തൂർ
*വെസ്റ്റ് മുത്തനൂർ പൂച്ചേങ്ങൽ

## പ്രധാന സ്ഥാപനങ്ങൾ
ഈ ഗ്രാമത്തിൽ ഒരു മൃഗാശുപത്രി, കൃഷിഭവൻ, പ്രാഥമിക ആരോഗ്യ കേന്ദ്രം ആയുർ‌വേദ ആശുപത്രി മുതലായ സർക്കാർ സ്ഥാപനങ്ങളേയുള്ളൂ

## വിദ്യാലയങ്ങൾ
പൂക്കൊളത്തൂരിൽ ഒരു ഹൈസ്കൂളും നാല് അപ്പർ പ്രൈമറിവിദ്യാലയങളും ചില ലോവർ പ്രൈമറിവിദ്യാലയങ്ങളുമുണ്ട്.
*സി. എച്ച്. എം. ഹൈസ്കൂൾ പൂക്കൊളത്തൂർ
*എ. യു. പി. സ്കൂൾ തോട്ടേക്കാട്
*എ. യു. പി. സ്കൂൾ തൃപ്പനച്ചി
*എ. യു. പി. സ്കൂൾ ഒളമതിൽ
*എ.എം.എൽ.പി സ്കൂൾ ചെറുപുത്തൂർ
*എ. എം. എൽ. പി സ്കൂൾ കാരാപറമ്പ്

## പുറത്തേക്കുള്ള കണ്ണികൾ

വിഭാഗം: മലപ്പുറം ജില്ലയിലെ ഗ്രാമങ്ങൾ
കരമന (വിവക്ഷകൾ)

*കരമന - തിരുവനന്തപുരം നഗരപ്രാന്തത്തിലെ ഒരു പ്രദേശം.
*കരമനയാർ - കരമനയിലൂടെ ഒഴുകുന്ന ഒരു നദി.
*കരമന ജനാർദ്ദനൻ നായർ (ചലച്ചിത്ര അഭിനേതാവ്) - കരമന എന്ന പേരിൽ മാത്രം അറിയപ്പെടാറുണ്ട്.
പറവൂർ

പറവൂർ എന്ന വാക്കിനാൽ വിവക്ഷിക്കുന്ന ഒന്നിലധികം കാര്യങ്ങൾ ഉണ്ട്. അവ താഴെ പറയുന്നു. 

*വടക്കൻ പറവൂർ
* പറവൂർ (ആലപ്പുഴ ജില്ല)
* പറവൂർ (കണ്ണൂർ ജില്ല)
* പറവൂർ (മലപ്പുറം ജില്ല)
* പറവൂർ ജങ്ഷൻ
* തെക്കൻ പറവൂർ
* പറവൂർ നിയമസഭാമണ്ഡലം
വടേശ്വര സിദ്ധാന്തം

ഇന്ത്യൻ ഗണിതശാസ്ത്രജ്ഞനായ വടേശ്വരാചാര്യൻ ക്രി.വ. 904-ൽ രചിച്ച ജ്യോതിശ്ശാസ്ത്ര ഗ്രന്ഥമാണ് **വടേശ്വരസിദ്ധാന്തം**. ഈ കൃതിയിൽ ജ്യോതിശ്ശാസ്ത്രത്തെയും പ്രായോഗികഗണിതത്തെയും കുറിച്ച് പതിനഞ്ച് അദ്ധ്യായങ്ങൾ ഉണ്ട്. 

## അവലംബം

*Ancient Indian Mathematical Astronomy Eleven Centuries ago (Vateswara Siddanta of Vateshwaracharya 880 AD)-Prof K.S.Shukla -Indian Institute of Scientific Heritage(IISH)

വർഗ്ഗം:ഗണിതശാസ്ത്രഗ്രന്ഥങ്ങൾ
വർഗ്ഗം:ഇന്ത്യൻ ഗണിതശാസ്ത്രജ്ഞർ
പി.കെ. ശ്രീമതി

2006 മുതൽ 2011 വരെ സംസ്ഥാന ആരോഗ്യ വകുപ്പ് മന്ത്രിയായിരുന്ന കണ്ണൂർ ജില്ലയിൽ നിന്നുള്ള മുതിർന്ന സി.പി.എം 
നേതാവാണ് 
** പി.കെ.ശ്രീമതി ടീച്ചർ.(4 മെയ് 1949) ** 
2014 മുതൽ 2019 വരെ കണ്ണൂർ പാർലമെൻ്റ് മണ്ഡലത്തിൽ നിന്നുള്ള
ലോക്സഭാംഗമായിരുന്നു.
രണ്ട് തവണ പയ്യന്നൂർ മണ്ഡലത്തിൽ നിന്നും നിയമസഭാംഗമായി.
നിലവിൽ മാർക്സിസ്റ്റ് പാർട്ടിയുടെ 
കേന്ദ്ര കമ്മിറ്റി അംഗവും 
ജനാധിപത്യ മഹിളാ അസോസിയേഷൻ്റെ
ദേശീയ അധ്യക്ഷയുമാണ്.
  

## ജീവിതരേഖ
കണ്ണൂർ ജില്ലയിലെ മയ്യിൽ താലൂക്കിലെ
കയരളത്ത് 1949 മേയ് 4-ന് ടി. കേളപ്പൻ നമ്പ്യാരുടെയും പി.കെ. മീനാക്ഷിയമ്മയുടെയും മകളായി ജനനം. പത്താം തരം പ്രാഥമിക വിദ്യാഭ്യാസത്തിന് ശേഷം 
ലോവർ പ്രൈമറി സ്കൂൾ അധ്യാപികയായി
ജീവിതമാരംഭിച്ചു. 
നെരുവമ്പ്രം അപ്പർ പ്രൈമറി സ്കൂളിലെ
പ്രധാന അധ്യാപികയായിരിക്കെ 2003-ൽ
സർവീസിൽ നിന്ന് സ്വയം വിരമിച്ചു.

## രാഷ്ട്രീയ ജീവിതം
മാർക്സിസ്റ്റ് പാർട്ടിയുടെ യുവജന മഹിളാ
പ്രസ്ഥാനങ്ങളിലൂടെ 
പൊതു രംഗത്ത് എത്തിയ ശ്രീമതി ടീച്ചർ
കണ്ണൂർ ജില്ലാ കൗൺസിൽ
സ്റ്റാൻഡിംഗ് കമ്മിറ്റി ചെയർപേഴ്സൺ,
കണ്ണൂർ ജില്ലാ പഞ്ചായത്തിൻ്റെ 
പ്രഥമ പ്രസിഡൻ്റ് എന്നീ നിലകളിലെ
പ്രവർത്തനങ്ങളോടെ മാർക്സിസ്റ്റ് പാർട്ടി
നേതൃ നിരയിലെത്തി.

കെ.എസ്.വൈ.എഫ് സംസ്ഥാന
വൈസ് പ്രസിഡന്റ്, ഡി.വൈ.എഫ്.ഐ സംസ്ഥാന വൈസ് പ്രസിഡന്റ്,
ജനാധിപത്യ മഹിളാ അസോസിയേഷൻ
കണ്ണൂർ ജില്ലാ സെക്രട്ടറി, 
സംസ്ഥാന ജോയിൻറ് സെക്രട്ടറി, 
സംസ്ഥാന സെക്രട്ടറി, കേന്ദ്ര കമ്മറ്റി അംഗം, അഖിലേന്ത്യ വൈസ് പ്രസിഡന്റ്,
എന്നീ നിലകളിൽ പ്രവർത്തിച്ചു.
നിലവിൽ സംഘടനയുടെ ദേശീയ
അധ്യക്ഷയാണ്. കണ്ണൂർ ജില്ലാ കൗൺസിലിൽ സ്റ്റാൻഡിംഗ് കമ്മിറ്റി ചെയർപെഴ്സണും
1995 മുതൽ 1997 വരെ കണ്ണൂർ ജില്ലാ പഞ്ചായത്തിൻ്റെ ആദ്യ പ്രസിഡണ്ടുമായിരുന്നു.

1997-ൽ മാർക്സിസ്റ്റ് പാർട്ടി സംസ്ഥാന കമ്മിറ്റി അംഗമായും 2002-ൽ
കൽക്കട്ടയിൽ നടന്ന
പതിനാറാം പാർട്ടി 
കോൺഗ്രസിൽ മാർക്സിസ്റ്റ് പാർട്ടിയുടെ
കേന്ദ്ര കമ്മിറ്റി അംഗമായും 
തിരഞ്ഞെടുക്കപ്പെട്ടു.
2012-ൽ നടന്ന തിരുവനന്തപുരം 
സംസ്ഥാന സമ്മേളനത്തിൽ മാർക്സിസ്റ്റ് പാർട്ടിയുടെ സംസ്ഥാന 
സെക്രട്ടറിയേറ്റ് അംഗമായി.
സ്ത്രീ ശബ്ദം മാസികയുടെ ചീഫ് എഡിറ്ററായും പ്രവർത്തിച്ചിട്ടുണ്ട്.

2001, 2006 നിയമസഭ തിരഞ്ഞെടുപ്പുകളിൽ
പയ്യന്നൂരിൽ നിന്ന് നിയമസഭാംഗമായ
ശ്രീമതി ടീച്ചർ 2006 മുതൽ 2011 വരെ
വി.എസ്.അച്യുതാനന്ദൻ മന്ത്രിസഭയിലെ
സംസ്ഥാന ആരോഗ്യവകുപ്പ്
മന്ത്രിയായിരുന്നു.

2014-ലെ ലോക്‌സഭ തിരഞ്ഞെടുപ്പിൽ 
കണ്ണൂർ പാർലമെൻ്റ് മണ്ഡലത്തിൽ നിന്നും
ലോക്സഭാംഗമായി തിരഞ്ഞെടുക്കപ്പെട്ടു.
2019-ലെ ലോക്സഭയിലേക്ക് വീണ്ടും മത്സരിച്ചെങ്കിലും
കോൺഗ്രസ് നേതാവ് കെ.സുധാകരനോട് പരാജയപ്പെട്ടു.

75 വയസ് പ്രായപരിധി പിന്നിട്ടതിനെ തുടർന്ന് 2025 ഫെബ്രുവരിയിൽ
കൊല്ലത്ത് വച്ച് നടന്ന മാർക്സിസ്റ്റ് പാർട്ടിയുടെ സംസ്ഥാന സമ്മേളനത്തിൽ
പാർട്ടി സംസ്ഥാന സെക്രട്ടറിയേറ്റിൽ നിന്നും
സംസ്ഥാന കമ്മിറ്റിയിൽ നിന്നും ഒഴിവായി.

## സ്വകാര്യ ജീവിതം
* ഭർത്താവ് : ഇ.ദാമോദരൻ നമ്പ്യാർ 
(മാടായി ഹൈ സ്കൂൾ റിട്ട. 
അധ്യാപകൻ)
* ഏക മകൻ : സുധീർ നമ്പ്യാർ(ബിസിനസ്)

## തിരഞ്ഞെടുപ്പുകൾ

## അവലംബം

വർഗ്ഗം:1949-ൽ ജനിച്ചവർ
വർഗ്ഗം:മേയ് 4-ന് ജനിച്ചവർ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:പന്ത്രണ്ടാം കേരള നിയമസഭയിലെ മന്ത്രിമാർ
വർഗ്ഗം:കണ്ണൂർ ജില്ലയിൽ ജനിച്ചവർ
വർഗ്ഗം:കേരള നിയമസഭയിലെ വനിതാ മന്ത്രിമാർ
വർഗ്ഗം:പതിനൊന്നാം കേരള നിയമസഭാംഗങ്ങൾ
വർഗ്ഗം:കേരളത്തിലെ ആരോഗ്യവകുപ്പ് മന്ത്രിമാർ
വർഗ്ഗം:പതിനാറാം ലോകസഭാതിരഞ്ഞെടുപ്പ് സ്ഥാനാർത്ഥികൾ
ശ്രീമതി, പി.കെ.
വർഗ്ഗം:സി.പി.ഐ.എം. വനിതാ നേതാക്കൾ
ഇന്ത്യയിലെ സോഷ്യലിസ്റ്റ് പ്രസ്ഥാനം

ഇന്ത്യയിലെ സ്വാതന്ത്ര്യസമരപ്രസ്ഥാനത്തിന്റെ ഭാഗമായി രൂപം കൊണ്ട ജനാധിപത്യ സോഷ്യലിസ്റ്റ് പ്രസ്ഥാനം. ഇന്ത്യൻ നാഷണൽ കോൺഗ്രസ്സിനുള്ളിലെ ഒരു രാഷ്ട്രീയ കക്ഷിയായി കോൺഗ്രസ് സോഷ്യലിസ്റ്റ് പാർട്ടി എന്ന പേരിൽ 1934-ൽ സ്ഥാപിതമായി.

ആചാര്യ നരേന്ദ്രദേവ, ജയപ്രകാശ് നാരായൺ, രാം മനോഹർ ലോഹ്യ, അച്യുത പടവർദ്ധനൻ, യൂസഫ് മെഹർ അലി, അശോക മേത്ത, മീനു മസാനി തുടങ്ങിയവരായിരുന്നു ആദ്യകാലനേതാക്കൾ.
## സ്വാതന്ത്ര്യ സമരത്തിൽ
ക്വിറ്റ് ഇന്ത്യാ സമരത്തിൽ സോഷ്യലിസ്റ്റ്കൾ നിർണ്ണായകപങ്ക് വഹിച്ചു. സ്വാതന്ത്ര്യാനന്തരം പ്രതിപക്ഷമായി പ്രവർത്തിച്ച *[[കോൺഗ്രസ് സോഷ്യലിസ്റ്റ് പാർട്ടി]]യെ* കോൺഗ്രസ്സിൽനിന്നു് പുറന്തള്ളുവാൻ ഗാന്ധിജിയുടെ കാലശേഷം കോൺഗ്രസ്സ് ഭരണഘടന ഭേദഗതി ചെയ്തപ്പോൾ  സോഷ്യലിസ്റ്റുകൾ കോൺഗ്രസ്സ് ബന്ധം വിച്ഛേദിച്ചു്  **[[ഇന്ത്യൻ സോഷ്യലിസ്റ്റ് പാർട്ടി]]** എന്ന പേരു് സ്വീകരിച്ചു.

## പ്രവണതകൾ

1953-ൽ ഇന്ത്യൻ സോഷ്യലിസ്റ്റ് പാർട്ടി കിസാൻ മസ്ദൂർ പ്രജാ പാർട്ടിയുമായി ലയിച്ചു് **പ്രജാ സോഷ്യലിസ്റ്റു് പാർട്ടി** (പി.എസ്.പി.)യായി മാറി.

കോൺഗ്രസ്സിന്റെ 1955-ലെ  ആവഡി സമ്മേളണതീരുമാനങ്ങളെ അശോക മേത്ത സ്വാഗതം ചെയ്തതിനെ വിമർ‍ശിച്ചതും തിരുക്കൊച്ചിയിലെ വെടിവയ്പിന്റെ പേരിൽ പാർട്ടിയുടെ സംസ്ഥാന മുഖ്യമന്ത്രി  പട്ടം താണുപിള്ളയുടെ രാജി ആവശ്യപ്പെട്ടതും അച്ചടക്ക ലംഘനമായിക്കണ്ട് ഡോക്ടർ രാം മനോഹർ ലോഹിയയെ പ്രജാ സോഷ്യലിസ്റ്റു് പാർട്ടിയിൽ നിന്നു് പുറത്താക്കിയപ്പോൾ 1955 ഡിസംബർ 30-ആം തീയതി  *സോഷ്യലിസ്റ്റു് പാർട്ടി* രൂപവല്ക്കരിച്ചതോടെ പ്രജാ സോഷ്യലിസ്റ്റ് പാർട്ടി എന്നും സോഷ്യലിസ്റ്റ് പാർട്ടി എന്നുമായി രണ്ടു് പ്രവണതകൾ സോഷ്യലിസ്റ്റു് പ്രസ്ഥാനത്തിൽ നിലവിൽ വന്നു.

## ലയനം
1964-ൽ  സോഷ്യലിസ്റ്റു് പാർട്ടിയും പ്രജാ സോഷ്യലിസ്റ്റു് പാർട്ടിയും ലയിച്ചു് സംയുക്ത സോഷ്യലിസ്റ്റു് പാർട്ടിയായി മാറി.ലയനത്തിൽ പങ്കെടുക്കാത ഭിന്നിച്ചു് നിന്ന പ്രജാ സോഷ്യലിസ്റ്റു് പാർട്ടിവിഭാഗവും സംയുക്ത സോഷ്യലിസ്റ്റു് പാർട്ടിയും ലയിച്ചു് 1971-‍ൽ സോഷ്യലിസ്റ്റു് പാർട്ടി എന്ന പേരു് സ്വീകരിച്ചു.

## ജനതാ യുഗം
1977-ലെ തെരഞ്ഞടുപ്പിനോടനുബന്ധിച്ചു് ജനാധിപത്യ പുനഃസ്ഥാപനത്തിനായി ലോകനായക ജയപ്രകാശ നാരായണന്റെ നിർദ്ദേശപ്രകാരം സോഷ്യലിസ്റ്റു് പാർട്ടി ഇതര പ്രതിപക്ഷ കക്ഷികളായ ഇന്ത്യൻ നാഷണൽ കോൺഗ്രസ്സ് (സംഘടന), ഭാരതീയ ലോക ദളം, ഭാരതീയ ജനസംഘം എന്നിവയുമായി ചേർന്നു്  ജനതാ പാർട്ടിയായി മാറി.

## ഇതും കാണുക
പി.എം. കുഞ്ഞിരാമൻ നമ്പ്യാർ
കെ.എ. ശിവരാമ ഭാരതി
കെ.ബി. മേനോൻ
മംഗലാട്ട് രാഘവൻ
പൊന്നറ ശ്രീധർ
പി.വി. കുര്യൻ

## അവലംബം

## സൂചിക

വിഭാഗം:ഇന്ത്യൻ രാഷ്ട്രീയം
തപ്തി

മദ്ധ്യപ്രദേശിൽ നിന്നും ഉദ്ഭവിച്ച് പടിഞ്ഞാറ് ദിശയിലേക്കൊഴുകി, നർമ്മദ, മാഹി നദി എന്നീ നദികളെപ്പോലെ അറബിക്കടലിൽ ചേരുന്ന ഒരു നദിയാണ് തപ്തി. **താപി** എന്നും വിളിക്കപ്പെടുന്ന ഈ നദി, ദക്ഷിണ മദ്ധ്യപ്രദേശിലെ ബേതുൽ ജില്ലയിലെ സത്പുര പർവതനിരകളിൽ നിന്നും ഉദ്ഭവിച്ച് മഹാരാഷ്ട്രയിലെ വിദർഭയിലെത്തി ഗുജറാത്തിലെ സൂററ്റിലൂടെ അറബിക്കടലിൽ പതിക്കുന്നു. ഏകദേശം 724 കിലോമീറ്റർ (450 മൈൽ) നീളമുള്ള ഈ നദി മഹാരാഷ്ട്ര, ഗുജറാത്ത്, മധ്യപ്രദേശ് സംസ്ഥാനങ്ങളിലൂടെ ഒഴുകുന്നു. ഗുജറാത്തിലെ സൂറത്ത് നഗരത്തിലൂടെ ഒഴുകുന്ന ഇത് മഗ്ദല്ല, ഒഎൻജിസി പാലം എന്നിവ മുറിച്ചുകടക്കുന്നു.

1968 ഓഗസ്റ്റ് 7 ന്, നദിയിലെ ജലനിരപ്പ് നിയന്ത്രണത്തിലാക്കാനും ജലവൈദ്യുത പദ്ധതി നടപ്പിലാക്കാനും ഉകായ് അണക്കെട്ട് നിർമ്മിക്കുന്നതിന് മുമ്പ്, വർഷകാലത്തെ ശക്തമായ മഴയിൽ തപ്തി നദി കരകവിഞ്ഞൊഴുകിയിരുന്നു. വെള്ളപ്പൊക്കത്തിൽ 1,000-ത്തിലധികം ആളുകൾ മുങ്ങിമരിക്കുകയും സൂറത്ത് നഗരം ദിവസങ്ങളോളം 10 അടി താഴ്ചയിൽ വെള്ളത്തിനടിയിലാകുകയും ചെയ്തു. വെള്ളം ഇറങ്ങിയ ശേഷം കുടിവെള്ളത്തിലെ മലിനീകരണം മൂലം ഗുജറാത്തിൽ കോളറ പകർച്ചവ്യാധി പടർന്നുപിടിച്ച്  കുറഞ്ഞത് 1,000 പേർ കൂടി മരിച്ചു. മധ്യപ്രദേശ്, ഗുജറാത്ത്, മഹാരാഷ്ട്ര എന്നിവയുടെ ചില ഭാഗങ്ങളും തപ്തി നദീതടത്തിനുള്ളിലാണ്.

## പേരിനു പിന്നിൽ

ഈ നദി ഉദ്ഭവിക്കുന്ന സ്ഥലത്തെ പ്രധാന പട്ടണമാണ് മുൾതായ്. മുൾതായ് എന്ന പട്ടണത്തിന്റെ സംസ്കൃതനാമം മുൾതാപി എന്നാണ്‌. മുൾതാപിയിലൂടെ ഒഴുകുന്ന നദിക്ക് താപിനദി എന്ന പേരും വന്നു.

## ഉത്ഭവം
മധ്യപ്രദേശിലെ സത്പുര നിരയിലെ മുൾട്ടായി  റിസർവ് വനത്തിൽ നിന്ന് ഉത്ഭവിക്കുന്ന തപ്തി നദിയുടെ മൊത്തം നീളം 724 കിലോമീറ്ററാണ്. നർമ്മദ നദി കഴിഞ്ഞാൽ ഇന്ത്യയിലെ പടിഞ്ഞാറോട്ട് ഒഴുകുന്ന രണ്ടാമത്തെ ഏറ്റവും നീളം കൂടിയ നദിയാണിത്. തപ്തി കിഴക്ക് നിന്ന് പടിഞ്ഞാറോട്ട് സഞ്ചരിച്ച് മഹാരാഷ്ട്ര, ഗുജറാത്ത്, മധ്യപ്രദേശ് എന്നീ ഇന്ത്യൻ സംസ്ഥാനങ്ങളിലൂടെ ഒഴുകുന്നു. ഇത് ഗുജറാത്തിലെത്തി അറബിക്കടലിലെ ഖംഭത് ഉൾക്കടലിലേക്ക് പതിക്കുന്നു. തപ്തി നദിക്ക് 14 പ്രധാന പോഷകനദികളുള്ളതിൽ നാലെണ്ണം വലതുകരയും പത്തെണ്ണം ഇടതുകര പോഷകനദികളുമാണ്. സത്പുര ശ്രേണിയിൽ നിന്ന് ഉത്ഭവിക്കുന്ന വലത് കരയിലെ പോഷകനദികളിൽ വാക്കി, അനെർ, അരുണാവതി, ഗോമൈ എന്നിവ ഉൾപ്പെടുന്നു. നെസു, അമരാവതി, ബുറേ, പഞ്ചാര, ബോറി, ഗിർന, വാഗൂർ, പൂർണ, മോന, സിപ്ന എന്നിവയാണ് ഇടത് കരയിലെ പോഷകനദികൾ. ഗാവിൽഗഡ് കുന്നുകൾ, അജന്ത കുന്നുകൾ, പശ്ചിമഘട്ടം, സത്മല നിരകൾ എന്നിവിടങ്ങളിൽ നിന്നാണ് ഇവ ഉത്ഭവിക്കുന്നത്.

## നദീതടം
തപ്തി നദീതടത്തിൻറെ വിസ്തീർണ്ണം ഏകദേശം 65,145 ചതുരശ്ര കി.മീ. ആണ്. ഭാരതത്തിലെ മൊത്തം നദീതടങ്ങളുടെ ഏകദേശം 2% വരുമിത്. 
ഉദ്ഭവിക്കുന്ന സംസ്ഥാനത്തിലെ 9,804 ചതുരശ്ര കി.മീ. പ്രദേശത്തെ ഇത് സമ്പന്നമാക്കുന്നു. മഹാരാഷ്ടയിലെ 51,504 ചതുരശ്ര കി.മീ., ഗുജറാത്തിൻറെ 3,837 ചതുരശ്ര കി.മീറ്ററും ഈ നദീതടമാണ്.

## ജില്ലകൾ
മദ്ധ്യപ്രദേശിലെ ബേതുൾ, ബുർഹാൻപൂർ എന്നീ ജില്ലകളും, മഹാരാഷ്ട്രയിലെ അമരാവതി, അങ്കോള, ബുൾത്താന, വാഷിം, ധുലെ, നന്ദൂർബാർ, നാസിക് എന്നീ ജില്ലകളും, ഗുജറാത്തിലെ സൂററ്റ് ജില്ലയുമാണ് താപിയുടെ കരയിൽ സ്ഥിതിചെയ്യുന്ന ജില്ലകൾ.

## അണക്കെട്ടുകൾ
മഹാരാഷ്ട്രയിലെ ഹാതനൂർ അണക്കെട്ടും, ഗുജറാത്തിലെ ഉക്കായ് അണക്കെട്ടും ഈ നദിയിലെ പ്രധാന അണക്കെട്ടുകളാണ്. ഉക്കായ്  ജലവൈദ്യുതി പദ്ധതിയാണ്. ഇത് സൂററ്റിലെ താലൂക്കായ  സോൻഗഡിനു സമീപം സ്ഥിതി ചെയ്യുന്നു.
## പതനം
അറബിക്കടൽ 

## അവലംബം

## കുറിപ്പുകൾ
 

വർഗ്ഗം:ഇന്ത്യയിലെ നദികൾ
വർഗ്ഗം:മധ്യപ്രദേശിലെ നദികൾ
വർഗ്ഗം:ഗുജറാത്തിലെ നദികൾ
വർഗ്ഗം:മഹാരാഷ്ട്രയിലെ നദികൾ
വ്യാഴം (ദിവസം)

[thumb|200px|left|വ്യാഴം എന്ന ദിവസത്തിന്റെ നാമഹേതുവായ [വ്യാഴം (ഗ്രഹം)|വ്യാഴഗ്രഹം]]
[right|thumb|200px|വ്യാഴാഴ്ച ഇംഗ്ലീഷിൽ തേസ്ഡേ (Thursday) എന്ന് അറിയപ്പെടാൻ നാമഹേതുവായ [തോർ ദേവൻ; ചിത്രകാരൻ: *Mårten Eskil Winge*, 1872]]
ഒരാഴ്ചയിൽ ബുധനാഴ്ചയ്ക്കും വെള്ളിയാഴ്ചയ്ക്കും ഇടയിൽ വരുന്ന ദിവസമാണ് **വ്യാഴാഴ്ച** (ഇംഗ്ലീഷ്-Thursday). ഗ്രിഗോറിയൻ കലണ്ടർ പ്രകാരം ആഴ്ചയിലെ നാലാമത് ദിവസമാണിത്. ഐഎസ്ഒ 8601 പ്രകാരവും ആഴ്ചയിലെ നാലാമത്തെ ദിവസമായി ഇത് കണക്കാക്കപ്പെടുന്നു. പല രാജ്യങ്ങളിലും വ്യാഴാഴ്ചയെ ഇതേ രീതിയിൽ കണക്കാക്കുന്നു. എന്നാൽ ഇന്ത്യ, അമേരിക്കൻ ഐക്യനാടുകൾ, കാനഡ, ജപ്പാൻ തുടങ്ങിയ രാജ്യങ്ങളിൽ വ്യാഴാഴ്ച ആഴ്ചയിലെ അഞ്ചാമത്തെ ദിവസമാണ്.

വർഗ്ഗം:ആഴ്ചയിലെ ദിവസങ്ങൾ
വാലുകുലുക്കി

കേരളത്തിലെങ്ങും സാധാരണയായി കാണപ്പെടുന്ന പക്ഷികളാണ് **വാലുകുലുക്കികൾ**. പൊതുവേ ജലാശയങ്ങൾക്ക് സമീപമാണ് ഇവയെ കണ്ടു വരാറുള്ളത്. സദാസമയവും വാലു ചലിപ്പിച്ചു കൊണ്ടിരിക്കുന്നതിനാലാണ് ഇവയ്ക്ക് ഈ പേരു വന്നത്.

അഞ്ചു വർഗ്ഗങ്ങളിൽപ്പെട്ട പത്തിനം വാലുകുലുക്കികളെ കേരളത്തിൽ കണ്ടു വരാറുണ്ട്.

## ചിത്രശാല

Image:Yellow-Wagtail.jpg| ദേശാടകനായി കേരളത്തിലെത്തുന്ന മഞ്ഞ വാലുകുലുക്കി
Image:Forest-wagtail.jpg|കാട്ടു വാലുകുലുക്കി
Image:Forest-wt.jpg|കാട്ടു വാലുകുലുക്കി



വർഗ്ഗം:പക്ഷികൾ
വർഗ്ഗം:വാലുകുലുക്കികൾ
റൊവാൾഡ് ആമുണ്ഡ്സെൻ

**റോആൾഡ് എങ്കെൽബ്രെഗ്റ്റ് ഗ്രാവ്നിങ് ആമുണ്ഡ്സെൻ** (ജൂലൈ 16, 1872 – c. ജൂൺ 18, 1928), നോർവേക്കാരനായ ഒരു ധ്രുവപര്യവേഷകനായിരുന്നു. 1910-നും 1912-നും ഇടയ്ക്കു നടത്തിയ ദക്ഷിണധ്രുവത്തിലേക്കുള്ള ആദ്യത്തെ അന്റാർട്ടിക് പര്യവേഷണം ഇദ്ദേഹമാണ് നയിച്ചത്. ഇരു ധ്രുവങ്ങളിലും പര്യവേഷണം നടത്തിയ ആദ്യവ്യക്തി എന്ന നിലയിലും അദ്ദേഹം പ്രശസ്തനാണ്. 1928-ൽ ഒരു രക്ഷാപ്രവർത്തനം നടത്തുന്നതിനിടെ ഇദ്ദേഹം അപ്രത്യക്ഷനായി. അന്റാർട്ടിക്കാ പര്യവേഷണങ്ങളുടെ ധീരകാലഘട്ടത്തിൽ ഡഗ്ലസ് മോസൺ, റോബർട്ട് ഫാൽക്കൺ സ്കോട്ട്, ഏർണെസ്റ്റ് ഷാക്കിൾട്ടൺ എന്നീ മഹാരഥന്മാരോടൊപ്പം പര്യവേഷണങ്ങൾക്കു നേതൃത്വം നൽകിയിരുന്ന വ്യക്തിയായിരുന്നു ആമുണ്ട്സെൻ.

## ആദ്യകാല ജീവിതം

നോർവേയിലെ കപ്പലുടമകളുടെയും കപ്പിത്താന്മാരുടെയും കുടുംബത്തിലാണ് അമുണ്ഡ്സെൻ ജനിച്ചത്. ബോർഗെ എന്ന സ്ഥലത്തായിരുന്നു ജനനം. ഫ്രെഡറിക്സ്റ്റാഡ്, സാർപ്സ്ബോർഗ് എന്നീ പട്ടണങ്ങൾക്കിടയിലാണിത്. ജെൻസ് അമുണ്ഡ്സെൻ എന്നായിരുന്നു ഇദ്ദേഹത്തിന്റെ അച്ഛന്റെ പേര്. കുടുംബത്തിലെ നാലാമത്തെ കുട്ടിയായിരുന്നു റൊവാൾഡ്. ഇദ്ദേഹത്തെ കപ്പൽ വ്യവസായത്തിൽ ഉൾപ്പെടുത്താതെ ഒരു ഡോക്ടറാക്കണമെന്നാ‌യിരുന്നു ഇദ്ദേഹത്തിന്റെ അമ്മയുടെ ആഗ്രഹം. അമുണ്ഡ്സന് ഇരുപത്തൊന്ന് വയസ്സുണ്ടായിരുന്നപ്പോൾ അമ്മ മരിച്ചു. അതുവരെ ഇദ്ദേഹം കപ്പൽ വ്യവസായത്തിൽ പങ്കെടുക്കുകയുണ്ടായില്ല. ഫ്രിഡ്ജോഫ് നാൻസെൻ ഗ്രീൻലാന്റ് 1888-ൽ കുറുകെ കടന്നതും  ഫ്രാങ്ക്ലിന്റെ പര്യവേക്ഷണസംഘത്തെ കാണാതായതും മുതൽ ഇത്തരം സാഹസികപവർത്തനങ്ങളിൽ ഏർപ്പെടാൻ അമുണ്ഡ്സണിന് താൽപ്പര്യമുണ്ടായിരുന്നു.

## അവലംബം

## പുറത്തേയ്ക്കുള്ള കണ്ണികൾ

* The Fram Museum (Frammuseet) 
* Map of Amundsen's and Scott's South Pole journeys  at The Fram Museum (Frammuseet)
* Arctic Passage at PBS' Nova site has photographs, maps, excerpts from Amundsen's autobiography and an interview with Roland Huntford.
* Roald Amundsen article at south-pole.com
* 70South&nbsp;– information on Roald Amundsen 
* Short biography from Norwegian Foreign Ministry
* DIO vol.10 2000  Amundsen's unparalleled record of polar firsts, including evidence that he was 1st to each geographical pole.
* The Last Place On Earth 1985 serial depicting the race between Amundsen (played by Sverre Anker Ousdal) and Scott.
* Roald Amundsen At Find A Grave
* The Red Tent Sean Connery plays Amundsen
* Villemont Roald Amundsen Legacy at VILLEMONT
* http://www.searchforamundsen.com  Search for Amundsen's crashed plane

**ആമുണ്ഡ്സെനിന്റെ കൃതികൾ**
*  (plain text and HTML)
* Works by Roald Amundsen at Internet Archive and Google Books (scanned books original versions color illustrated)
* Works by Roald Amundsen via LibriVox (audiobooks)
* ''The South Pole''  Arthur G. Chater's 1912 translation (HTML)
* 

വർഗ്ഗം:ജീവചരിത്രം
വർഗ്ഗം:ധ്രുവപര്യവേഷകർ
വർഗ്ഗം:അപ്രത്യക്ഷരായ വ്യക്തികൾ
വർഗ്ഗം:1872-ൽ ജനിച്ചവർ
വർഗ്ഗം:1928-ൽ മരിച്ചവർ
വർഗ്ഗം:ആർട്ടിക്പര്യവേഷകർ
അന്റാർട്ടിക്കാ പര്യവേഷണങ്ങളുടെ പട്ടിക

അന്റാർട്ടിക്കയെ സംബന്ധിക്കുന്ന പര്യവേഷണങ്ങളുടെ സമയക്രമമനുസരിച്ചുള്ള ഒരു പട്ടികയാണ് ഇവിടെ നൽകിയിരിക്കുന്നത്.
## പര്യവേഷണങ്ങൾക്കു മുമ്പ്
* BC 600 – 300 ഗ്രീക്ക് തത്ത്വചിന്തകന്മാർ, ഭൂമി ധ്രുവങ്ങൾ ഉള്ള ഒരു ഗോളമാണെന്ന തത്ത്വം രൂപീക്കരിക്കുന്നു.
* AD 150 - പ്ടോളമി ജോഗ്രഫിയ പ്രസിദ്ധീകരിക്കുന്നു; ഇത് *Terra Australis Incognita* സൂചിപ്പിക്കുന്നു.

## 1800കൾ‍ക്കു മുമ്പ്
*1487 ബർതലോമിയോ ഡയസ് ശുഭപ്രതീക്ഷയുടെ മുനമ്പിനു(40° തെക്ക്) ചുറ്റും കപ്പലോടിക്കുന്ന ആദ്യ വ്യക്തിയായി. 
*1497 വാസ്കോ ഡ ഗാമ ദക്ഷിണാഫ്രിക്കയിലെ വൈറ്റ് റിവർ വരെ സഞ്ചരിക്കുന്ന നാവികനായി.
*1522 ഫെർഡിനാൻഡ് മഗല്ലൻ - ഭൂമിക്കു ചുറ്റുമുള്ള ആദ്യ യാത്ര. മഗല്ലൻ കടലിടുക്ക് (54º തെക്ക്) കണ്ടെത്തുന്നു. 
*1525 ഒരുകാലത്ത് വിശ്വസിക്കപ്പെട്ടിരുന്നതുപ്രകാരം ലോയിസാ പര്യവേഷണസംഘത്തിൽ‌പ്പെട്ട ഫ്രാൻസിസ്കോ ദെ ഹോസെസ് *കരയുടെ അവസാനം* (56º തെക്ക്) കണ്ടെത്തി.
*1578 ഫ്രാൻസിസ് ഡ്രേക്ക് ഡ്രേക്ക് തുറ കണ്ടെത്തുന്നു.
*1599 ഡിർക് ജെറിറ്റ്സ് - 64° തെക്ക് അക്ഷാംശത്തിലേക്കു സഞ്ചരിക്കുന്നു.
*1603 ഗബ്രിയേൽ ദെ കാസ്റ്റില്ല - 64° തെക്ക് അക്ഷാംശത്തിലേക്കു സഞ്ചരിക്കുന്നു.

## 1800കൾ
*1819 വില്യം സ്മിത്ത് ദക്ഷിണ ഷെറ്റ്ലാൻഡ് ദ്വീപുകൾ കണ്ടുപിടിക്കുന്നു (), 60° ദക്ഷിണ അക്ഷാംശത്തിനു തെക്കായി ആദ്യമായി കര കണ്ടുപിടിക്കുന്നു.

## 1900കൾ
*1901 — 1904 റോബർട്ട് ഫാൽക്കൺ സ്കോട്ട് നയിച്ച ഡിസ്കവറി പര്യവേഷണം. 1903 ഡിസംബർ 30-നു ഏർണെസ്റ്റ് ഷാക്കിൾട്ടൺ (82° 17’ തെക്ക്) എത്തിച്ചേരുന്നു.
*1901 — 1903 പ്രഥമ ജർമൻ അന്റാർട്ടിക്കാ പര്യവേഷണയാത്ര - Erich von Drygalski നയിച്ചു.
*1901 — 1904 സ്വീഡിഷ് അന്റാർട്ടിക്കാ പര്യവേഷണയാത്ര – Otto Nordenskiöld നയിച്ചു.
*1902 — 1904 സ്കോട്ടിഷ് ദേശീയ അന്റാർട്ടിക്കാ പര്യവേഷണയാത്ര – William Speirs Bruce നയിച്ചു.
*1910 — 1912 റോആൾഡ് ആമുണ്ട്സെൻ - 1911 ഡിസംബർ 14 -നു ദക്ഷിണധ്രുവത്തിലെത്തുന്നു (90° തെക്ക്)
*1910 — 1913 ടെറാ നോവാ പര്യവേഷണയാത്ര - 1912 ജനുവരി 17-നു, റോബർട്ട് ഫാൽക്കൺ സ്കോട്ട് ദക്ഷിണധ്രുവത്തിലെത്തി (90° S)
*1914 — 1916 ഇം‌പീരിയൽ ട്രാൻസ്-അന്റാർട്ടിക് പര്യവേഷണയാത്ര – ഏർണെസ്റ്റ് ഷാക്കിൾട്ടൺ നയിച്ചു.

## 2000കൾ
* 2007 ബ്രിട്ടീഷ് ഗ്രഹാം ലാൻഡ് പര്യവേഷണം  അന്റാർട്ടിക്കാ ഭൂഖണ്ഡത്തിലേക്കുള്ള സ്വതന്ത്ര പര്യവേഷണം.

വർഗ്ഗം:അന്റാർട്ടിക്ക
വർഗ്ഗം:അന്റാർട്ടിക്കയുടെ ചരിത്രം

വർഗ്ഗം:ശാസ്ത്രീയ പര്യവേഷണങ്ങൾ
ധ്രുവപര്യവേഷണം

[thumb|right|128px|[റോആൾഡ് ആമുണ്ഡ്സെൻ, ഉത്തരധ്രുവത്തിൽ പര്യവേഷണം നടത്തുകയും, ദക്ഷിനധ്രുവത്തിൽ വിജയകരമായി എത്തിച്ചേർന്ന ആദ്യ സംഘത്തിന് നേതൃത്വം നൽകുകയും ചെയ്തു.]]
**ധ്രുവപര്യവേഷണം** എന്നത് ഭൂമിയുടെ ആർട്ടിക്, അന്റാർട്ടിക് പ്രദേശങ്ങളുടെ പര്യവേഷണങ്ങളെ സൂചിപ്പിക്കാൻ ഉപയോഗിക്കുന്ന വാക്കാണ്‌. ഇത് ആർട്ടിക്ക് വൃത്തത്തിനു വടക്കും, അന്റാർട്ടിക്ക് വൃത്തത്തിനു തെക്കുമായി സ്ഥിതി ചെയ്യുന്ന പ്രദേശങ്ങളിൽ മനുഷ്യർ ഏറ്റവും തീവ്രതയോടെ പര്യവേഷണം നടത്തി പ്രസ്തുത പ്രദേശങ്ങൾ കീഴടക്കിയ ഒരു ചരിത്രസമയരേഖയെയും സൂചിപ്പിക്കുന്നു. മാനവരാശി ക്രിസ്തുവിനു 325 വർഷങ്ങൾക്കു മുമ്പ് മുതൽ ഭൂമിയുടെ ഏറ്റവും തെക്കും വടക്കുമായി സ്ഥിതി ചെയ്യുന്ന പ്രദേശങ്ങളിൽ പര്യവേഷണം നടത്താൻ ആ‍രംഭിച്ചിരുന്നുവെങ്കിലും ഈ പ്രദേശങ്ങളിൽ, പ്രത്യേകിച്ച് അന്റാർട്ടിക്ക ഭൂഖണ്ഡത്തിൽ മനുഷ്യർ കാലുകുത്തിയത് 1900-നു ശേഷമായിരുന്നു. കൊടിയ കാലാവസ്ഥയും അപകടം നിറഞ്ഞ സമുദ്രവും പര്യവേഷകരെ കരയിലൂടെയും കടലിലൂടെയും ധ്രുവപ്രദേശങ്ങളിലെത്തുന്നത് അത്യന്തം വിഷമകരമാക്കി.
## ആദ്യത്തെ പരിശ്രമങ്ങൾ
### പുരാതന ഗ്രീസ്
thumb|left|ആർട്ടിക്കിന്റെ ഒരു ഭൂപടം. ആർട്ടിക്ക് പ്രദേശം ഒരു ചുവന്ന വരകൊണ്ട് അടയാളപ്പെടുത്തിയിരിക്കുന്നു.  
### മദ്ധ്യകാലഘട്ടം
### മിങ് ചൈന
thumb|right|300px|''1763-ൽ നിർമ്മിച്ച ഒരു ചൈനീസ് ലോകഭൂപടം, 1418-ലെ ഒരു ഭൂപടത്തിൽനിന്നു വിവരങ്ങൾ ഉൾപ്പെടുത്തിയിരിക്കുന്നെന്നു അവകാശപ്പെടുന്നത്. അന്റാർട്ടിക്കയുടെ തീരപ്രദേശങ്ങൾ അടയാളപ്പെടുത്തിയിരിക്കുന്നത് ശ്രദ്ധിക്കുക.''

### നവീകരണകാലഘട്ടം
## ആധുനിക പര്യവേഷണം
## കുറിപ്പുകൾ

## അവലംബം

* Menzies, Gavin (2003). *1421: The Year China Discovered America*. Morrow/Avon, ISBN 0-06-053763-9.
* Berton, Pierre (1988). *The Arctic Grail*. Anchor Canada edition [2001], ISBN 0-385-65845-1
* Michael Robinson, (2006). *The Coldest Crucible: Arctic Exploration and American Culture*. University of Chicago Press

## ഇവയും കാണുക
*ധ്രുവപര്യവേഷകരുടെ പട്ടിക
*ഉത്തരധ്രുവം
*ദക്ഷിണധ്രുവം
*അന്റാർട്ടിക്കയുടെ ഭൂമിശാസ്ത്രം
*അന്റാർട്ടിക്കൻ ദ്വീപുകൾ
*ഗവേഷണക്കപ്പലുകളുടെ ചരിത്രം

വർഗ്ഗം:പര്യവേഷണങ്ങൾ
കാടുമുഴക്കി

കേരളത്തിലെ നാട്ടിൻപുറങ്ങളിലും കാടുകളിലും കണ്ടു വരുന്നൊരു പക്ഷിയാണ്‌ **കാടുമുഴക്കി** (ഇംഗ്ലീഷ്: Racket-tailed drongo). **കരാളൻ ചാത്തൻ**, **ഇരട്ടവാലൻ പക്ഷി** എന്നീ പേരുകളിലും ഇവ കേരളത്തിൽ അറിയപ്പെടുന്നു. ആനറാഞ്ചി വർഗ്ഗത്തിലെ ഏറ്റവും വലിയ പക്ഷിയാണിത്. ദേഹമാസകലം മിനുങ്ങുന്ന കറുപ്പു നിറം. നീണ്ട വാലിന്റെ അറ്റത്തു മാത്രം ഇഴകളുള്ള കമ്പിത്തൂവലുകളാണ് ശ്രദ്ധേയമായൊരു സവിശേഷത. വാലിൻറെ ആകെ നീളം ഏതാണ്ട് 30 സെന്റീമീറ്ററോളം വരും. കേൾക്കാൻ ഇമ്പമുള്ള പല തരം ശബ്ദങ്ങൾ പുറപ്പെടുവിക്കുന്നതോടൊപ്പം മറ്റു പക്ഷികളുടെ ശബ്ദം അനുകരിക്കുന്നതിലും വിദഗ്ദ്ധനാണ് കാടുമുഴക്കി. ഫെബ്രുവരി മുതൽ മെയ് വരെയാണ് പ്രജനന കാലം.

## പെരുമാറ്റവും പരിസ്ഥിതിയും
കാടുമുഴക്കികളിലെ മറ്റിനങ്ങളേപ്പെലെ ഇവയും പ്രധാനമായും പ്രാണികളെ ഭക്ഷിക്കാറുണ്ടെങ്കിലും പഴങ്ങൾ ഭക്ഷിക്കുകയും തേനിനായി പൂച്ചെടികൾ സന്ദർശിക്കുകയും ചെയ്യുന്നു. ചെറിയ കാലുകളുള്ള ഇവ നിവർന്നു ഇരിക്കുകയും പലപ്പോഴും ഉയർന്നതും തുറന്നതുമായ ശാഖകളിൽ ഇരിക്കുകയും ചെയ്യുന്നു.  ആക്രമണകാരികളായ ഇവ പ്രത്യേകിച്ച് കൂടുകൂട്ടുന്ന സമയത്ത് പലപ്പോഴും വലിയ പക്ഷികളെ കൂട്ടത്തോടെ ആക്രമിക്കാറുണ്ട. അവ പലപ്പോഴും സന്ധ്യാസമയത്ത് സജീവമായിരിക്കും.

## ബന്ധുക്കൾ
thumb|250px|കാടുമുഴക്കി
*
* കാക്കത്തമ്പുരാൻ- ഇംഗ്ല്ലീഷിൽ ഗ്രേ ഡ്രോംഗോ. (Dicrurus Leucophaeus)കാഴ്ചക്കു ആനറാഞ്ചിയേപ്പോലെ തന്നെയാണ്‌ എങ്കിലും മാറിടത്തിനു താഴെയുള്ള ഭാഗം കറുപ്പല്ല; മറിച്ച് ചാരനിറമാണ്‌. ആന രാഞ്ചിയേക്കാൾ കൃശഗാത്രൻ. കണ്ണുകൾ നല്ല ചുവപ്പ്. 
* കാക്കരാജൻ - വൈറ്റ് ബെല്ലീഡ് ഡ്രോംഗോ. (Dicrucus caerulescens) കാഴ്ചക്കു കാക്കത്തമ്പുരാനെപ്പോലെയാണെങ്കിലും മാറിടത്തിനു താഴെയുള്ള ഭാഗം തൂവെള്ളയാണ്‌. 
* ലളിതക്കാക്ക - ബ്രോൺസ്‌ഡ് ഡ്രോംഗോ.(Dicrucus aeneus) ആകൃതി ആനരാഞ്ചിയെപ്പോലെ തന്നെ പക്ഷേ മറ്റുള്ളവയേക്കാൾ ചെറുതും ദേഹത്തൊട്ടാകെ നീലയും പച്ചയും നിറങ്ങൾ സമ്മേളിക്കുന്നു. അസാധാരണമായ തിളക്കം
## അവലംബം

വർഗ്ഗം:ആനറാഞ്ചികൾ
വർഗ്ഗം:കേരളത്തിലെ പക്ഷികൾ
വർഗ്ഗം:ഏഷ്യയിലെ പക്ഷികൾ
വർഗ്ഗം:ബംഗ്ലാദേശിലെ പക്ഷികൾ
വർഗ്ഗം:ഇന്ത്യയിലെ പക്ഷികൾ
വർഗ്ഗം:ശ്രീലങ്കയിലെ പക്ഷികൾ
വർഗ്ഗം:ഇന്തോനേഷ്യയിലെ പക്ഷികൾ
വർഗ്ഗം:ചൈനയിലെ പക്ഷികൾ
ഓസ്തി

250px|thumb|right|വലിയതും ചെറുതുമായ ഓസ്തി
വിശുദ്ധ കുർബാനയിൽ അർപ്പിക്കപ്പെടുന്ന അപ്പമാണ് **ഓസ്തി**. ക്രിസ്ത്യാനികൾ പ്രതീകാത്മകമായി ക്രിസ്തുവിന്റെ ശരീരമായി സങ്കല്പ്പിച്ച് ഇതു സ്വീകരിക്കുന്നു. ഇതു ഗോതമ്പ് കൊണ്ടുണ്ടാക്കുന്ന വളരെ കനം കുറഞ്ഞ ഒരു അപ്പമാണ്. വീഞ്ഞിൽ മുക്കിയും അല്ലതെയും ഓസ്തി ഭക്ഷിക്കുന്നു.

## ചിത്രശാല


File:Altar_-_അൾത്താര_(മദ്‌ബഹ)യിലെ_ഓസ്തി_സൂക്ഷിക്കുന്ന_സ്ഥലം.JPG|അൾത്താരയിൽ ഓസ്തി സൂക്ഷിക്കുന്ന സ്ഥലം
ചിത്രം:Kleste na hostie.jpg|250px|ഓസ്തി നിർമ്മിക്കുന്നതിനുപയോഗിക്കുന്ന ചവണകൾ
ചിത്രം:Kleste na hostie detail.jpg|250px|ഓസ്തി വേവിക്കാനുപയോഗിക്കുന്ന ചവണകൾ കൂടുതൽ വ്യക്തതയോടെ
ചിത്രം:Vykrajovatko na hostie.jpg|250px|ഓസ്തി മുറിച്ചെടുക്കാൻ ഉപയോഗിക്കുന്ന അച്ചുകൾ


വർഗ്ഗം:ക്രൈസ്തവം
ഫിലിം സൊസൈറ്റി

ചലച്ചിത്രപ്രേമികളുടെ കൂട്ടായ്മ. കലാമൂല്യമുള്ള ചലച്ചിത്രങ്ങൾ കാണാനും ചർച്ചചെയ്യുവാനുമുള്ള വേദി. ലോകമെമ്പാടും ഇത്തരം സംഘങ്ങൾ നിലവിലുണ്ട്.

## ഫിലിം സൊസൈറ്റികൾ ഇന്ത്യയിൽ
ഇന്ത്യൻ ഫിലിം സൊസൈറ്റി പ്രസ്ഥാനത്തിന്റെ തുടക്കം മുംബൈയിലെ ഒരു സംഘം ചലച്ചിത്രപ്രേമികളുടെ പ്രവർത്തനത്തിലൂടെ ആയിരുന്നു. ഇല്ലസ്ട്രേറ്റഡ് വീൿലിയുടെ പത്രാധിപരായിരുന്ന സ്റ്റാൻലി ജാപ്‌സണിന്റെ നേതൃത്വത്തിൽ ആദ്യത്തെ ഫിലിം സൊസൈറ്റി ആരംഭിക്കുന്നത് 1937-ലാണ്. സ്വന്തമായി സിനിമ നിർമ്മിക്കുകയായിരുന്നു അവരുടെ ലക്ഷ്യം. 1942-ൽ ഡോക്യുമെന്ററി സിനിമാതല്പരരും മുംബൈയിൽ ഫിലിം സൊസൈറ്റി ആരംഭിച്ചു. ചലച്ചിച്ചിത്രനിർമ്മാണസംരംഭത്തിലായിരുന്നു ആദ്യത്തെ രണ്ടു സൊസൈറ്റികൾക്കും താല്പര്യം.

കൃത്യമായ സാങ്കേതികാർത്ഥത്തിൽ ഇന്ത്യയിലെ ആദ്യത്തെ ഫിലിം സൊസൈറ്റി 1947-ൽ സത്യജിത് റേ സുഹൃത്തുക്കളോടൊത്ത് സംഘടിപ്പിച്ച കൽക്കത്താ ഫിലിം സൊസൈറ്റിയാണ്. ഒരു കലാരൂപം എന്ന നിലയിൽ സിനിമയിൽ തല്പരരായ ഒരു സംഘം ചലച്ചിത്രങ്ങൾ കാണാനും പഠിക്കാനും അതേക്കുറിച്ച് സംവദിക്കുവാനുമാണ് ഈ സംഘടന രൂപവത്കരിച്ചത്. റായ്‌യോടൊപ്പം നൊമായ് ഘോഷ്, ചിദാനന്ദ ദാസ്‌ഗുപ്ത എന്നിങ്ങനെ പില്ക്കാലത്ത് ഇന്ത്യൻ ചലച്ചിത്രലോകത്തെ പ്രാമാണികരായിത്തീർന്നവരായിരുന്നു ഉണ്ടായിരുന്നത്. **ഒരു ഫിലിം സൊസൈറ്റിയിൽ ചേരൂ,നാം ജീവിക്കുന്ന ലോകം കാണൂ** എന്നതായിരുന്നു കൽക്കത്ത ഫിലിം സൊസൈറ്റിയുടെ മുദ്രാവാക്യം.

കൽക്കത്ത ഫിലിം സൊസൈറ്റിയെ തുടർന്ന് ഇന്ത്യയിലെ പല വൻ നഗരങ്ങളിലും പല ഘട്ടങ്ങളിലായി ഫിലിം സൊസൈറ്റികൾ സംഘടിപ്പിക്കപ്പെട്ടു. ഇത്തരം സൊസൈറ്റികളുടെ പ്രവർത്തനം ഏകോപിപ്പിക്കുവാൻ ന്യൂ ദൽഹി ആസ്ഥാനമായി ഫെഡറേഷൻ ഓഫ് ഫിലിം സൊസൈറ്റീസും സംഘടിപ്പിക്കപ്പെട്ടു.

## ഫിലിം സൊസൈറ്റികൾ കേരളത്തിൽ
പൂനെ ഫിലിം ഇൻസ്റ്റിറ്റ്യൂട്ടിൽ ചലച്ചിത്രപഠനം പൂർത്തിയാക്കിയ അടൂർ ഗോപാലകൃഷ്ണൻ, കുളത്തൂർ ഭാസ്കരൻ നായർ എന്നിവരുടെ നേതൃത്വത്തിൽ 1965-ൽ രൂപവത്കരിക്കപ്പെട്ട തിരുവന്തപുരത്തെ ചിത്രലേഖയാണ് കേരളത്തിലെ ആദ്യത്തെ ഫിലിം സൊസൈറ്റി. 

കോഴിക്കോട്ടെ അശ്വിനി ഫിലിം സൊസൈറ്റി, കാസറഗോട് പ്രവർത്തൻച്ചിരുന്ന കാസറഗോഡ് ഫിലിം സൊസൈറ്റി, തൃശ്ശൂർ മാസ്സ് ഫിലിം സൊസൈറ്റി, കോഴിക്കോട് ജില്ലയിലെ ചോമ്പാല ദൃശ്യ ഫിലിം സൊസൈറ്റി,മലപ്പുറത്തെ രശ്മി ഫിലിം സൊസൈറ്റി എന്നിവ ആദ്യകാല ഫിലിം സൊസൈറ്റികളിൽ ശ്രദ്ധേയമായവയാണ്. അടിയന്തരാവസ്ഥയ്ക്കു തൊട്ട് പിന്നാലെയുണ്ടായാ സാംസ്കാരിക-രാഷ്ട്രീയപ്രതിരോധത്തിന്റെ അന്തരീക്ഷം ഫിലിം സൊസൈറ്റികൾക്ക് വളക്കൂറുള്ള മണ്ണൊരുക്കി. മിക്കവാറും എല്ലാ കേരളീയഗ്രാമങ്ങളിലും ഫിലിം സൊസൈറ്റികളുടെ പ്രവർത്തനം വ്യാപിച്ച കാലഘട്ടം ഇതാണ്.

## ഫിലിം സൊസൈറ്റികൾ ഇന്ന്
* ചേതന ഫിലിം സൊസൈറ്റി,തൃശ്ശൂർ.
*ബെർക്ക്മാൻസ് ഫിലിം സൊസൈറ്റി,ചങ്ങനാശ്ശേരി 
* രശ്മി ഫിലിം സൊസൈറ്റി,മലപ്പുറം.
*ചേതന ഫിലിം സൊസൈറ്റി,മയ്യിൽ,കണ്ണൂർ.
*കാണി ഫിലിം സൊസൈറ്റി,ചങ്ങരം കുളം,മലപ്പുറം
*റാന്നി ഫാസ്(റാന്നി ഫിലിം ആന്റ് ഫൈൻ ആർട്സ് സൊസൈറ്റി)
*കൊടുങ്ങല്ലൂർ ഫിലിം സൊസൈറ്റി,കൊടുങ്ങല്ലൂർ

വർഗ്ഗം:ചലച്ചിത്രം
വർഗ്ഗം:സംഘടനകൾ
കനകാംഗി

കർണ്ണാടകസംഗീതത്തിലെ‍ ഒന്നാം മേളകർത്താരാഗമാണ്‌ *കനകാംഗി*'. **കനകാംബരി** എന്നും ഇതിനു പേരുണ്ട്. 
## ആരോഹണ-അവരോഹണം
ലഘുചിത്രം|സി-മ്യൂസിക്കൽ നോട്ടിൽ നിന്നാണ് കനകാംഗി സ്വരങ്ങൾ ആരംഭിക്കുന്നത്.
**സ രി1 ഗ1 മ1 പ ധ1 നി1 സ**
**സ നി1 ധ1 പ മ1 ഗ1 രി1 സ**

## പ്രശസ്ത സിനിമാ ഗാനങ്ങൾ

## അവലംബം

വിഭാഗം:മേളകർത്താരാഗങ്ങൾ
എടക്കര

മലപ്പുറം ജില്ലയിൽ നിലമ്പൂരിനടുത്തുള്ള ഒരു ചെറുനഗരം. തമിഴ്നാട്ടിലെ ഗൂഡല്ലൂർ ഏതാണ്ട് 37 കിലോമീറ്റർ അകലെയാണ്‌. റബ്ബർ, കുരുമുളക്, നെല്ല്, തെങ്ങ് എന്നിവയുടെ കൃഷി ഇവിടുത്തെ ജനങ്ങളുടെ ഒരു പ്രധാന വരുമാനമാർഗ്ഗമാണ്‌. ഈ പഞ്ചായത്തിന് ഈ പേര് വരാൻ കാരണം കോഴിക്കോടിന്റെയും ഊട്ടിയുടെയും ഇടയിൽ ആയതിനാൽ ആണ് എന്ന് പറയപ്പെടുന്നു. പണ്ടുകാലത്ത് കോഴിക്കോടിനെയും ഊട്ടിയേയും ബന്ധിപ്പിച്ചുകൊണ്ട് നിലമ്പൂർ വഴിയുണ്ടായിരുന്ന പാതയിൽ, വിശ്രമിക്കാനുള്ളൊരു ഇടത്താവളമായിരുന്നു ഈ സ്ഥലം. അതുകൊണ്ട് ഇടത്താവളം എന്നർത്ഥം വരുന്ന “എടക്കര” എന്ന് ഈ പ്രദേശത്തിനു പേരു ലഭിച്ചുവെന്ന് പറയപ്പെടുന്നു.  എടക്കരയിൽ നടത്തുന്ന കാലിച്ചന്ത വളരെ പ്രസിദ്ധമാണ്. തമിഴ്‌‌നാട്ടിൽ നിന്നും, കർണാടകയിൽ നിന്നും,ആന്ധ്രയിൽ നിന്നും എല്ലാം കന്നുകാലികളെ ഇവിടെ എത്തിക്കുന്നു. വഴിക്കടവ്, മൂത്തേടം, പോത്ത്കല്ല്, ചുങ്കത്തറ എന്നീ പഞ്ചായത്തുകളിലെ ജനങ്ങൾ ഏറ്റവും കൂടുതൽ ആശ്രയിക്കുന്ന  എടക്കര അനുദിനം വികസിച്ച്കൊണ്ടിരിക്കുന്ന ഒരു ചെറുനഗരം കൂടിയാണ്.

എടക്കര അങ്ങാടിയുടെ ഹൃദയഭാഗത്ത് സ്ഥിതി ചെയ്യുന്ന ജി എച് എസ് എസ് എടക്കര എന്ന വിദ്യാലയമാണ് ഇവിടുത്തെ പ്രധാന സർക്കാർ വിദ്യാലയം.

## അവലംബം

എടക്കര കാലിച്ചന്ത ടൗൺ ന് അടുത്താണെങ്കിലും പാലത്തിന് അപ്പുറമായതിനാൽ വഴിക്കടവ് പഞ്ചായത്തിലാണ്  സ്ഥിതിചെയ്യുന്നത്.

വർഗ്ഗം:മലപ്പുറം ജില്ലയിലെ പട്ടണങ്ങൾ
സ്റ്റോറേജ് ഏരിയ നെറ്റ്‌‌വർക്ക്

**സ്റ്റൊറേജ് ഏരിയ നെറ്റ്വർക്ക് (Storage Area Network) SAN**
സെർവർ കമ്പ്യൂട്ടറുമായി ദൂരെയുള്ള വിവരങ്ങൾ സൂക്ഷിക്കുവാനുള്ള ഉപകരണങ്ങൾ (disk arrays, tape libraries and optical jukeboxes) ഘടിപ്പിക്കുവാനുള്ള ഒരു ഘടനയാണിത്. ഈ രീതിയിൽ ഘടിപ്പിക്കുന്ന ഉപകരണങ്ങൾ,കമ്പ്യൂട്ടറിന്റെ ഓപ്പറേറ്റിംഗ്‌ സിസ്റ്റത്തിനു കമ്പ്യൂട്ടറമായി നേരിട്ടു ഘടിപ്പിചിരിക്കുന്ന ഉപകരണങ്ങൾ ആയി തോന്നുന്നു. 
ഈ ഘടനയിൽ ഉപകരണങ്ങളിൽ സൂക്ഷിചിട്ടുള്ള വിവരങ്ങളെ ഘടകങ്ങളായാണ് (Block) കമ്പ്യൂട്ടറുകൾ കൈകാര്യം ചെയ്യുന്നത്.

ഒരു സാൻ(SAN)ബ്ലോക്ക്-ലെവൽ ആക്‌സസ് മാത്രമേ നൽകുന്നുള്ളൂവെങ്കിലും, സാനുകൾക്ക് മുകളിൽ നിർമ്മിച്ച ഫയൽ സിസ്റ്റങ്ങൾ ഫയൽ-ലെവൽ ആക്‌സസ് നൽകുന്നു, അവ ഷെയേർഡ്-ഡിസ്‌ക് ഫയൽ സിസ്റ്റങ്ങൾ എന്നറിയപ്പെടുന്നു.
## സ്റ്റോറേജ് ആർക്കിടെക്ചറുകൾ

സ്റ്റോറേജ് ഏരിയ നെറ്റ്‌വർക്കുകൾ (SANs) ചിലപ്പോൾ സെർവറുകൾക്ക് പിന്നിലെ നെറ്റ്‌വർക്ക് എന്ന് വിളിക്കപ്പെടുന്നുകൂടാതെ ചരിത്രപരമായി ഒരു കേന്ദ്രീകൃത ഡാറ്റ സ്റ്റോറേജ് മോഡലിൽ നിന്നാണ് വികസിപ്പിച്ചെടുത്തത്, പക്ഷേ അതിന്റേതായ ഡാറ്റ നെറ്റ്‌വർക്ക് ഉപയോഗിച്ചാണ് ഇത് പ്രവർത്തിക്കുന്നത്. ഒരു സാൻ, ഏറ്റവും ലളിതമായി പറഞ്ഞാൽ, ഡാറ്റ സംഭരണത്തിനുള്ള ഒരു സമർപ്പിത ശൃംഖലയാണ്. ഡാറ്റ സംഭരിക്കുന്നതിനു പുറമേ, ഡാറ്റയുടെ സ്വയമേവയുള്ള ബാക്കപ്പും സ്റ്റോറേജ് മോണിറ്ററിംഗും ബാക്കപ്പ് പ്രക്രിയയും സാനുകൾ അനുവദിക്കുന്നു.
ഒരു സാൻ എന്നത് ഹാർഡ്‌വെയറിന്റെയും സോഫ്‌റ്റ്‌വെയറിന്റെയും സംയോജനമാണ്.  ഇത് ഡാറ്റാ കേന്ദ്രീകൃത മെയിൻഫ്രെയിം ആർക്കിടെക്ചറുകളിൽ നിന്നാണ് വളർന്നത്, അവിടെ ഒരു നെറ്റ്‌വർക്കിലെ ക്ലയന്റുകൾക്ക് വ്യത്യസ്ത തരം ഡാറ്റ സംഭരിക്കുന്ന നിരവധി സെർവറുകളിലേക്ക് കണക്റ്റുചെയ്യാനാകും.  ഡാറ്റയുടെ അളവ് കൂടുന്നതിനനുസരിച്ച് ഡയറക്ട്-അറ്റാച്ച്ഡ് സ്റ്റോറേജ് (DAS) വികസിപ്പിച്ചെടുത്തു, അവിടെ സെർവറുകളിൽ ഡിസ്ക് അറേകൾ അല്ലെങ്കിൽ ഒരു കൂട്ടം ഡിസ്കുകൾ (JBOD-കൾ) ഘടിപ്പിച്ചിരിക്കുന്നു. ഈ ആർക്കിടെക്ചറിൽ, സ്റ്റോറേജ് കപ്പാസിറ്റി വർദ്ധിപ്പിക്കാൻ സ്റ്റോറേജ് ഡിവൈസുകൾ ചേർക്കാവുന്നതാണ്. എന്നിരുന്നാലും, സ്റ്റോറേജ് ഡിവൈസുകൾ ആക്സസ് ചെയ്യുന്ന സെർവർ സിങ്കിൾ പോയിന്റ് ഓഫ് ഫെയിലിയർ, കൂടാതെ ലാൻ നെറ്റ്‌വർക്ക് ബാൻഡ്‌വിഡ്ത്തിന്റെ വലിയൊരു ഭാഗം ഡാറ്റ ആക്‌സസ് ചെയ്യുന്നതിനും സംഭരിക്കുന്നതിനും ബാക്കപ്പ് ചെയ്യുന്നതിനും ഉപയോഗിക്കുന്നു. സിങ്കിൾ പോയിന്റ് ഓഫ് ഫെയിലിയർ പരിഹരിക്കുന്നതിന്, നേരിട്ട് ഘടിപ്പിച്ചിട്ടുള്ള ഷെയേർഡ് സ്റ്റോറേജ് ആർക്കിടെക്ചർ നടപ്പിലാക്കുന്നു, അവിടെ ഒരു സ്റ്റോറേജ് ഉപകരണത്തിൽ തന്നെ നിരവധി സെർവറുകൾക്ക് ആക്‌സസ് ചെയ്യാൻ കഴിയും.

## അവലംബം
അർത്ഥാന്തരന്യാസം (അലങ്കാരം)

മലയാളഭാഷയിലെ ഒരു അലങ്കാരമാണ് **അർത്ഥാന്തരന്യാസം**. 
## ലക്ഷണം
സാമാന്യംതാൻ വിശേഷം താൻ ഇവയിൽ പ്രസ്തുതത്തിന് 
അർത്ഥാന്തരന്യാസമാകു മന്യം കൊണ്ടു സമർത്ഥനം.

പ്രസ്തുതമായ സാമാന്യത്തെ സമർത്ഥിപ്പാൻ വേണ്ടി അപ്രസ്തുതമായ വിശേഷത്തെയോ  മറിച്ച് പ്രസ്തുതമായ വിശേഷത്തിനു വേണ്ടി  അപ്രസ്തുതമായ സാമാന്യത്തെയോ കഥിക്കുന്നതാണ്  **അർത്ഥാന്തരന്യാസം.**

വർഗ്ഗം:അലങ്കാരങ്ങൾ (വ്യാകരണം)
നാലമ്പലം (വിവക്ഷകൾ)

*ക്ഷേത്രങ്ങളിൽ ഗർഭഗൃഹത്തിൽ നിന്ന് പുറത്തേക്കുള്ള നാലാമത്തെ ഭിത്തിയാണ് നാലമ്പലം.
*നാലമ്പലം - ശ്രീരാമന്റേയും മൂന്നു സഹോദരന്മാരുടേയും നാമധേയത്തിലുള്ള നാലുക്ഷേത്രങ്ങളാണ്‌ നാലമ്പലം എന്നറിയപ്പെടുന്നത്.
കല്ലായിപ്പുഴ

പശ്ചിമഘട്ടത്തിലെ ചേരിക്കളത്തൂരിൽ ഉത്ഭവിച്ച് അറബിക്കടലിൽ പതിക്കുന്ന ഈ നദിയുടെ നീളം 45 കിലോമീറ്റർ ആണ്. ഇതിന്റെ കരയിലാണ് പ്രമുഖ തടിവ്യവസായ കേന്ദ്രമായ കല്ലായി സ്ഥിതി ചെയ്യുന്നത്. ഈ പുഴയെ ചാലിയാർ പുഴയുമായി ഒരു മനുഷ്യനിർമ്മിത തോടുപയോഗിച്ച് ബന്ധിപ്പിച്ചിട്ടുണ്ട്.

## അവലംബങ്ങൾ


 

വർഗ്ഗം:കേരളത്തിലെ നദികൾ
നാലുകെട്ട് (വിവക്ഷകൾ)

*നാലുകെട്ട് (നോവൽ) - എം.ടി. വാസുദേവൻ നായർ എഴുതിയ മലയാള നോവൽ.
*നാലുകെട്ട് - നാല് വശങ്ങളും നടുത്തളവുമുള്ള കേരളീയ ശൈലിയിൽ നിർമ്മിച്ച ഭവനം.
*നാലുകെട്ട് (കൊരട്ടി) - ചാലക്കുടി യിലെ കൊരട്ടിക്കടുത്തുള്ള ഒരു ഗ്രാമം
കുമ്പളം (വിവക്ഷകൾ)

*കുമ്പളം - ഒരു പച്ചക്കറി
*കുമ്പളം (എറണാകുളം ജില്ല) - എറണാകുളത്തിനും തുറവൂരിനും ഇടയ്ക്കുള്ള ഒരു സ്ഥലം
*കുമ്പളം (കൊല്ലം ജില്ല) - കൊല്ലം ജില്ലയിലെ ഒരു ഗ്രാമം. കുപ്രസിദ്ധ കൊടും കുറ്റവാളി
ആട് ആൻറണിയുടെ
ജന്മനാട്
നീലക്കുയിൽ (ചലച്ചിത്രം)

1954-ൽ പുറത്തിറങ്ങിയ മലയാളചലച്ചിത്രമാണ് ***നീലക്കുയിൽ***. പി. ഭാസ്കരനും രാമു കാര്യാട്ടും ചേർന്ന് സംവിധാനം ചെയ്ത ഈ ചിത്രം മികച്ച രണ്ടാമത്തെ ചലച്ചിത്രത്തിനുള്ള ദേശീയപുരസ്കാരത്തിന് അർഹമായി. മലയാളത്തിലെ ആദ്യ സംവിധായകജോഡിയുടെ അരങ്ങേറ്റം കൂടിയായിരുന്നു *നീലക്കുയിൽ*. തന്റെ തന്നെയൊരു കഥയെ ആസ്പദമാക്കി ഉറൂബാണ് ഈ ചിത്രത്തിന്റെ തിരക്കഥ രചിച്ചത്.

## അഭിനേതാക്കൾ
* സത്യൻ – ശ്രീധരൻനായർ
* മിസ് കുമാരി – നീലി
* പ്രേമ – നളിനി
* പി. ഭാസ്കരൻ – ശങ്കരൻനായർ
* മാസ്റ്റർ വിപിൻ – മോഹൻ
* കെ. ബാലകൃഷ്ണമേനോൻ – മൊയ്തു
* അമ്മിണിയമ്മ – ലക്ഷ്മിയമ്മ
* മണവാളൻ ജോസഫ് – നാണുനായർ
* ജോൺസൺ – മാരാർ
* കൊച്ചപ്പൻ – കുട്ടൻനായർ
* ബാലരാമൻ – നമ്പൂതിരി
* രാമൻകുട്ടി – കാരണവർ
* ജെ.എ.ആർ. ആനന്ദ് – ചാത്തപ്പൻ
* വി. കമലാക്ഷി – തള്ളപ്പുലയി
* തങ്കമണി – മാത
* വി.ഒ. അബ്ദുല്ല – കോർമ്മൻ
* ഗോവിന്ദ് പാലിയാട്ട് – ഹെഡ് മാസ്റ്റർ
* ഗോപി – കാര്യസ്ഥൻ
* എ. ബാഹുലേയൻ – കൃഷ്ണഭട്ട്
* ഹൂദ് – രാഘവൻ
* ഉസ്മാൻ – രാഘവന്റെ കൂട്ടുകാരൻ
* അബ്ദു – രാഘവന്റെ കൂട്ടുകാരൻ

## നിർമ്മാണം
സത്യനും മിസ് കുമാരിയും പ്രധാനവേഷങ്ങളിൽ അഭിനയിച്ച ഈ ചിത്രത്തിന്‌ ഉറൂബ് ആണ് തിരക്കഥയെഴുതിയത്. പിൽക്കാലത്ത് സംവിധായകനായ വിൻസെന്റായിരുന്നു ഛായാഗ്രാഹകൻ. പി. ഭാസ്കരൻ രചിച്ച ഗാനങ്ങൾക്ക് ഈണം പകർന്നത് കെ. രാഘവൻ. സംഗീതസംവിധായകനെന്ന നിലയിൽ രാഘവൻ മാസ്റ്ററുടെ പുറത്തിറങ്ങിയ ആദ്യ ചിത്രമായിരുന്നു നീലക്കുയിൽ.

## സംഗീതം

## പുരസ്കാരങ്ങൾ
; 1954 ദേശീയ ചലച്ചിത്രപുരസ്കാരങ്ങൾ
* മികച്ച ചലച്ചിത്രത്തിനുള്ള അഖിലേന്ത്യാ മെറിറ്റ് സെർട്ടിഫിക്കറ്റ്
* മികച്ച മലയാളചലച്ചിത്രം

## പ്രാധാന്യം
തിരക്കഥ, ഛായാഗ്രഹണം, ഗാനങ്ങൾ, കലാസംവിധാനം തുടങ്ങി മലയാളസിനിമയുടെ എല്ലാ മേഖലകളിലും ഒരു മാറ്റത്തിന് തുടക്കമിട്ട ചിത്രമാണിത്. ഗാനങ്ങളിൽ അധികവും നാടൻപാട്ടുകളിൽ ഊന്നിയവയായിരുന്നു. മാനെന്നും വിളിക്കില്ല... (ആലാപനം മെഹബൂബ്), എല്ലാരും ചൊല്ലണ്... (ജാനമ്മ ഡേവിഡ്), കായലരികത്ത്... (കെ.രാഘവൻ), ഏങ്ങനെ നീ മറക്കും കുയിലേ... (കോഴിക്കോട് അബ്ദുൾ ഖാദർ), കുയിലിനെ തേടി (ജാനമ്മ ഡേവിഡ്) തുടങ്ങിയ ഗാനങ്ങൾ ഏറെ ജനപ്രീതി നേടി. സംവിധാനത്തിനും ഗാനരചനയ്ക്കും പുറമെ പി. ഭാസ്കരൻ സിനിമയിലെ മുഖ്യ കഥാപാത്രങ്ങളിലൊന്നായ പോസ്റ്റ്മാൻ ശങ്കരൻ നായരുടെ വേഷത്തിൽ അഭിനയിക്കുകയും ചെയ്തു.

## അവലംബം

## പുറത്തേക്കുള്ള കണ്ണികൾ
* 
*മലയാളം മൂവി & മ്യൂസിക് ഡാറ്റാബേസ് (M3DB)ൽ നിന്ന് നീലക്കുയിൽ
* 

വർഗ്ഗം:1954-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മികച്ച മലയാളചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ
വർഗ്ഗം:പി. ഭാസ്കരൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:രാമു കാര്യാട്ട് സംവിധാനം ചെയ്ത ചലച്ചിത്രങ്ങൾ
വർഗ്ഗം:പി ഭാസ്കരന്റെ ഗാനങ്ങൾ
വർഗ്ഗം:ഭാസ്കരൻ- രാഘവൻ ഗാനങ്ങൾ
വർഗ്ഗം:കെ രാഘവൻ സംഗീതം പകർന്ന ചലച്ചിത്രങ്ങൾ
വർഗ്ഗം:സാഹിത്യകൃതികളെ ആസ്പദമാക്കിയ ചലച്ചിത്രങ്ങൾ
വർഗ്ഗം:പരീക്കുട്ടി നിർമ്മിച്ച ചലച്ചിത്രങ്ങൾ
സെപ്റ്റംബർ 18

ഗ്രിഗോറിയൻ കലണ്ടർ പ്രകാരം **സെപ്റ്റംബർ 18** വർഷത്തിലെ 261 (അധിവർഷത്തിൽ 262)-ാം ദിനമാണ്. 

## ചരിത്രസംഭവങ്ങൾ

* 1180 - ഫിലിപ്പ് അഗസ്റ്റസ് ഫ്രാൻസിന്റെ രാജാവായി.
* 1502 - തന്റെ നാലാമത്തേയും അവസാനത്തേതുമായ പര്യവേഷണയാത്രയിൽ ക്രിസ്റ്റഫർ കൊളംബസ് കോസ്റ്റാറിക്കയിലെത്തി
* 1759 - ബ്രിട്ടീഷുകാർ ക്യൂബെക് നഗരം പിടിച്ചടക്കി.
* 1793 - ജോർജ്ജ് വാഷിങ്ടൺ ക്യാപിറ്റോൾ കെട്ടിടത്തിന്റെ ആദ്യ തറക്കല്ലിട്ടു.
* 1851 - ന്യൂയോർക്ക് ടൈംസ് എന്നു പിന്നീടു പേരുമാറ്റിയ ദ് ന്യൂയോർക്ക് ഡെയ്‌ലി ടൈംസ് പ്രസിദ്ധീകരണം ആരംഭിച്ചു.
* 1906 - സുനാമിയും ടൈഫൂണും മൂലം ഹോങ്കോങ്ങിൽ പതിനായിരത്തോളം പേർ മരണപ്പെട്ടു.
* 1919 - നെതർലാന്റിൽ സ്ത്രീകൾക്ക് വോട്ടവകാശം സിദ്ധിച്ചു.
* 1922 - ഹംഗറി ലീഗ് ഓഫ് നേഷൻസിൽ അംഗമായി.
* 1932 - പെഗ് എന്റ്വിസിൽ എന്ന അഭിനേത്രി ഹോളിവുഡ് ചിഹ്നത്തിലെ "H" എന്ന അക്ഷരത്തിനു മുകളിൽ നിന്ന് ചാടി ആത്മഹത്യ ചെയ്തു.
* 1934 - സോവ്യറ്റ് യൂണിയൻ ലീഗ് ഓഫ് നേഷൻസിൽ അംഗമായി.
* 1943 - രണ്ടാം ലോകമഹായുദ്ധം: ഡാനിഷ് ജൂതന്മാരെ നാടുകടത്താൻ ഹിറ്റ്ലർ ഉത്തരവിട്ടു.
* 1962 - റ്വാണ്ട, ബറുണ്ടി, ജമൈക്ക എന്നീ രാജ്യങ്ങൾ ഐക്യരാഷ്ട്രസഭയിൽ അംഗങ്ങളായി.
* 1973 - പൂർ‌വ്വജർമ്മനിയും പശ്ചിമജർമ്മനിയും ഐക്യരാഷ്ട്രസഭയിൽ അംഗങ്ങളായി.
* 1984 - ബലൂണിൽ അറ്റ്ലാന്റിക് സമുദ്രം താണ്ടി ജോ കിറ്റിങർ ചരിത്രം സൃഷ്ടിച്ചു.
* 1988 - ബർമ്മ അതിന്റെ ഭരണഘടന അസാധുവാക്കി. ജനാധിപത്യവാദികൾക്കെതിരെയുള്ള സൈനികാക്രമണത്തിൽ ആയിരക്കണക്കിനു പേർ മരിച്ചു.


## ജന്മദിനങ്ങൾ
* 1950 - ഇന്ത്യയിലെ  ചലച്ചിത്രനടിയും സാമൂഹ്യപ്രവർത്തകയുമായ ശബാന ആസ്മി
*1936 സെപ്റ്റംബർ 18  പ്രമുഖ സൂഫി വര്യൻ ശൈഖുനാ അത്തിപ്പറ്റ ഉസ്താദിന്റെ ജനനം 

## ചരമവാർഷികങ്ങൾ
* 1783 : സ്വിസ്സ് ഗണിതശാസ്ത്രജ്ഞനും ഭൗതികശാസ്ത്രജ്ഞനുമായ ലെയൻഹാർട് ഓയ്ലർ

## മറ്റു പ്രത്യേകതകൾ

വർഗ്ഗം:സെപ്റ്റംബർ 18
വീട്ടി

ഇന്ത്യ, പാകിസ്താൻ, നേപ്പാൾ മുതലായ ദക്ഷിണേഷ്യൻ രാജ്യങ്ങളിൽ കണ്ടുവരുന്ന ഉയരം കൂടിയതും ഉറപ്പുള്ള തടിയോടും കൂടിയ ഒരു വൃക്ഷമാണ് **ഈട്ടി** അഥവാ **വീട്ടി**. (ആംഗലനാമം:Rose wood; ശാസ്ത്രീയനാമം:Dalbergia latifolia). തടി വ്യവസായത്തിൽ വിലപിടിപ്പുള്ള മരങ്ങളിലൊന്നായ ഈട്ടിയുടെ ജന്മദേശം ഏഷ്യയാണ്. സാധാരണയായി 900 മീറ്ററിനുമുകളിൽ 10 മുതൽ 40 ഡിഗ്രീ സെന്റിഗ്രേഡ് വരെ താപനിലയുള്ള നദീതീരങ്ങളിൽ ആണ് ഇവ വളരുന്നത്. കേരളത്തിൽ പശ്ചിമഘട്ടത്തിൽ ഇവ ധാരാളമായി വളരുന്നു. നിത്യഹരിതവൃക്ഷമാണെങ്കിലും വരണ്ടപ്രദേശങ്ങളിൽ ഇല പൊഴിക്കാറുണ്ട്. വനവത്കരണത്തിനും തടിയിലുള്ള ഗൃഹോപകരണങ്ങൾ നിർമ്മിക്കുന്നതിനും തേക്കുപോലെ ആശ്രയിക്കാവുന്ന ഒരു മരമാണ് ഇത്. ചിങ്ങം - കന്നി (ആഗസ്ത്-സെപ്തംബർ) മാസങ്ങളിൽ പൂക്കളും കായകളും ഉണ്ടാകുന്ന വീട്ടിയിൽ തേനീച്ചകളും പ്രാണികളും പരാഗണം നടത്തുന്നു. കാറ്റുവഴിയാണ് വിത്തുവിതരണം. കരിമ്പരപ്പൻ ശലഭ-ലാർവകളുടെ ഭക്ഷണസസ്യമാണ്. വടക്കേ ഇന്ത്യൻ ഈട്ടി എന്ന പേരിൽ അറിയപ്പെടുന്നത് ശീഷം എന്ന മരമാണ്.

## വളരുന്ന സ്ഥലങ്ങൾ
ആന്ധ്ര, കർണ്ണാടകം, സിക്കിം, തമിഴ്‌നാട്,കേരളം, ഉത്തർ പ്രദേശ്, ഇന്തോനേഷ്യയിലെ ജാവ, നേപ്പാൾ എന്നിവിടങ്ങളിൽ ആണ് വീട്ടി വളരുന്നത്.

## തടി
ഇതിന്റെ തടി മരപ്പണികൾക്ക് വളരെ അനുയോജ്യമാണ്. ഇതിന്റെ കാതലിന് ചുവപ്പ് കലർന്ന മഞ്ഞ - വയലറ്റ് കലർന്ന കറുപ്പുനിറവും ആണ്. വെള്ള ഭാഗത്തിന് വെള്ളയൊ തവിട്ട് നിറമോ ആയിരിക്കും. കാതൽ വളരെ ഉറപ്പുള്ളതും പ്രാണികളുടെ ആക്രമണത്തെ ചെറുക്കാൻ ശേഷിയുള്ളതുമാണ്. അത്ര ഉറപ്പില്ലാത്ത വെള്ള ഭാഗം മരപ്പണികൾക്ക് യോജിച്ചതല്ലെങ്കിലും പ്ലൈവുഡ് മുതലായവ ഉണ്ടാക്കാൻ ഉപയോഗിക്കുന്നു. കാറ്റുവഴി സ്വാഭാവിക വിത്തുവിതരണം നടത്തുന്ന ഈട്ടിമരം ഏകദേശം 35 മീറ്റർ വരെ ഉയരം വയ്ക്കും.

വീട്ടിത്തടിയുടെ ഉയർന്ന വിലകാരണം അമിതമായും നിയമവിരുദ്ധമായും ശേഖരിക്കുന്നതിനാൽ ഇവയുടെ എണ്ണം ക്രമാതീതമായി കുറഞ്ഞുവരുന്നു. 1927 -ലെ ഇന്ത്യയിലെ വനനിയമപ്രകാരം കാടുകളിൽ നിന്നും വീട്ടി ഉൽപ്പന്നങ്ങൾ ശേഖരിക്കുന്നത് നിയമവിരുദ്ധമാണ്. കയറ്റുമതിയും നിരോധിച്ചിട്ടുണ്ട്. ജാവയിൽ 19 -ആം നൂറ്റാണ്ടിന്റെ അവസാനഭാഗത്ത് തോട്ടങ്ങൾ ഉണ്ടാക്കിയിട്ടുണ്ട്. വളർന്നുവലുതാവാൻ വളരെക്കാലം എടുക്കുന്നതിനാൽ ജാവയിലും ഇന്ത്യയിലും അല്ലാതെ തോട്ടങ്ങൾ ഉണ്ടാക്കിയിട്ടില്ല. പണ്ട് വീട്ടി ഉപയോഗിച്ചുകൊണ്ടിരുന്ന പലസ്ഥലത്തും ഇപ്പോൾ ശീഷം എന്ന ഒരേ ജനുസ്സിൽ വരുന്ന കുടുതൽ പരിപാലനം വേണ്ട തടി ആണ് ഉപയോഗിക്കുന്നത്.

### കുറിപ്പ്
നൈതിക രിതിക്ക് ഈട്ടി ഉത്പന്ങ്ളുടെ വില, നിർണയികുന്നതു ഉപയോഗിച്ച തടി വിലയും, മറ്റു അനുഭന്ഥ സാധങ്ങളുടെ വിലയും കുട്ടി അതിന്തെ 40 ശതമാനം (വർഷം 2016) പണി കുലിയും, ലാഭം ആയിയും ചേർത്ത് ആണ് ഇടുക. പലർ ചേർന്ന് പണിയുന്ന ഉത്പന്നം ഒരു ചതുരശ്ര അടി പണി ചെയ്ത ആടിസ്ഥനത്തിൽ ആണ് കുലി നിശ്ചയിക്കുക, ഇത് എത്രമേൽ പണി വേഗം ഗുണമേന്മയോടു തീർക്കും എന്നതിന് ആശ്രയിച്ചു ഇരിക്കും. അല്ലെങ്കിൽ ഒരു പൂർണ ഉൽപ്പന്നത്തിന് ഒരു അടിസ്ഥാന പണി കുലി പൊതുവെ ഉണ്ടാകും. ഇത് എല്ലാം മേല്പറഞ്ഞ കണക്കിൽ ഉള്ള്കൊള്ളിചായിരിക്കും. എന്നാൽ സ്ഥാപനങ്ങളിലുടെ വിൽക്കുന്ന ഉത്പന്ങ്ളക്ക് സ്ഥാപന ചെലവും, അതിന്റെ ലാഭവും ചേർത്ത് ആണ് വില്കുക ഇവ ഉത്പന്നതിന് ഉപയോഗിച്ച തടി വിലയുടെ ഇരട്ടിയിൽ കുടുതൽ ആവില്ല.

## അവലംബം

## പുറത്തേക്കുള്ള കണ്ണികൾ
* http://agritech.tnau.ac.in/forestry/timber_rosewood.html
* http://www.worldagroforestrycentre.org/sea/Products/AFDbases/af/asp/SpeciesInfo.asp?SpID=1726 

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:ഫാബേസീ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
ഹംസനാദം

കർണ്ണാടകസംഗീതത്തിലെ ഒരു രാഗമാണ്‌ **ഹംസനാദം**, അറുപതാമത് മേളകർത്താരാഗമായ നീതിമതിയിൽ നിന്നും ജന്യമാണ്‌. ഈ രാഗത്തിനെ ഹിന്ദുസ്ഥാനിയിൽ, **മലരണി** എന്ന് അറിയപ്പെടുന്നു.

ത്യാഗരാജസ്വാമികളുടെ ബണ്ടുരീതികൊലു, ഊത്തുക്കാട് വെങ്കടസുബ്ബയ്യരുടെ കല്യാണ രാമ എന്നിവ ഈ രാഗത്തിൽ ചിട്ടപ്പെടുത്തിയ അതിപ്രശസ്തമായ കൃതികളാണ്‌. ഈ രാഗത്തിന്റെ സ്വരസ്ഥാനങ്ങളിൽ‍ ധൈവതം ഇല്ലാതെയും പ്രയോഗങ്ങൾ കണ്ടിട്ടുണ്ട്.

## പ്രശസ്ത ഗാനങ്ങൾ
സിനിമാ സംഗീതത്തിലും, അതിന്റെതായ പ്രാധാന്യം ഉള്ള ഒരു രാഗമാണ്‌ ഹംസനാദം.

മലയാളസിനിമയിലെ പ്രശസ്ത സംഗീതസം‌വിധായകൻ ദക്ഷിണാമൂർത്തിയുടെ അവസാനത്തെ സിനിമാഗാനമായ, ഇടനാഴിയിൽ ഒരു കാലൊച്ച എന്ന ചിത്രത്തിലെ, **വാതിൽ പഴുതിലൂടെൻ മുന്നിൽ കുങ്കുമം..** എന്ന ഗാനം ഈ രാഗത്തിലാണ്‌ ചിട്ടപ്പെടുത്തിയിരിക്കുന്നത്. അത് പോലെ തന്നെ, ഗുരു എന്ന ചിത്രത്തിലെ, 'മണി മേഘം മാനത്ത് മഴവില്ലൊടിഞ്ഞല്ലൊ' എന്ന് തുടങ്ങുന്ന പാട്ടും ഇതേ രാഗം തന്നെ. തമിഴിൽ ഏറ്റവും പുതിയ ഹിറ്റ് ആയ, ജോഷ്വാ ശ്രീധറിന്റെ, ഡിഷ്യും എന്ന ചിത്രത്തിലെ, 'നഞ്ജാങ്കൂട്ടിൽ നീയെ നില്ക്കിറായ്' എന്ന പാട്ട്, ഇളയരാജയുടെ, 'തെന്രൽ വന്ത് എന്നൈ തൊടും' എന്ന പാട്ട്, ഹിന്ദിയിൽ ഡിസംബർ 16 എന്ന ചിത്രത്തിലെ 'ദിൽ മെരാ എക് താര' ഇവയെല്ലാം ഹംസനാദം തന്നെ.

വർഗ്ഗം:നീതിമതിയുടെ ജന്യരാഗങ്ങൾ
വർഗ്ഗം:ഹംസനാദം രാഗത്തിൽ ചിട്ടപ്പെടുത്തിയ കൃതികൾ
ഹംസധ്വനി

കർണ്ണാടകസംഗീതത്തിലെ ഒരു രാഗമാണ്‌ **ഹംസധ്വനി**, 29-ആമത് മേളകർത്താരാഗമായ ശങ്കരാഭരണത്തിൽ നിന്നും ജന്യമാണ് ഈ രാഗം. ഹംസധ്വനി രാഗം പൊതുവേ ഭക്തി, സ്നേഹം, സന്തോഷം എന്നീ ഭാവങ്ങൾ വെളിപ്പെടുത്താനാണ്‌ ഉപയോഗിക്കാറുള്ളത്. രാമസ്വാമി ദീക്ഷിതരെയാണ്‌ ഈ രാഗത്തിന്റെ നിർമ്മാതാവായി കണക്കാക്കുന്നത്. അദ്ദേഹത്തിന്റെ പുത്രനായ മുത്തുസ്വാമി ദീക്ഷിതർ ചിട്ടപ്പെടുത്തിയ വാതാപി ഗണപതിം ഭജേ എന്ന കീർത്തനമാണ്‌ ഈ രാഗത്തിലെ ഏറ്റവും പ്രസിദ്ധമായ കീർത്തനം.
## കൃതികൾ

## പ്രശസ്ത സിനിമാ ഗാനങ്ങൾ

വർഗ്ഗം:ധീരശങ്കരാഭരണത്തിന്റെ ജന്യരാഗങ്ങൾ
മോഹനം

കർണ്ണാടകസംഗീതത്തിലെ ഒരു രാഗമാണ്‌ മോഹനം. ഇരുപത്തെട്ടാമത് മേളകർത്താരാഗമായ ഹരികാംബോജിയിൽ നിന്നും ജനിച്ച ഈ  രാഗം, സംഗീതം അഭ്യസിച്ചു തുടങ്ങുന്നവർ ആദ്യമായി പഠിക്കുന്ന രാഗങ്ങളിലൊന്നാണ്‌.

## പ്രശസ്ത ഗാനങ്ങൾ

മോഹന രാഗത്തിൽ ചിട്ടപ്പെടുത്തിയ ചില പ്രശസ്തമായ മലയാള ചലച്ചിത്ര ഗാനങ്ങൾ:

"ധീരാ സമീരെ യമുനാ തീരേ" - പാപത്തിന് മരണമില്ല (1979)സംഗീതം: ജി. ദേവരാജൻ

"ഉദയശോഭയിൽ" - മദ്രാസിലെ മോൻ (1982)സംഗീതം: ജി. ദേവരാജൻ

"ആരായുകിൽ" - ശ്രീ നാരായണഗുരു (1986)സംഗീതം: ജി. ദേവരാജൻ

"കൂജന്തം" - അഗ്രജൻ (1995)സംഗീതം: ജി. ദേവരാജൻ

"നീലക്കടലിൻ തീരത്തിൽ" - വേളാങ്കണ്ണി മാതാവ് (1977)സംഗീതം: ജി. ദേവരാജൻ

"ഓരു കിന്നാര" - സ്പീഡ് (ഫാസ്റ്റ് ട്രാക്ക്) (2006)സംഗീതം: ദീപക് ദേവ്

"പാട്ടൊന്നു പാടാൻ" - കിലുക്കം കിലുക്കിലുക്കം (2006)സംഗീതം: ദീപക് ദേവ്

"മൗളിയിൽ മയിൽപീലി ചാർത്തി" - നന്ദനം (2002)സംഗീതം: രവീന്ദ്രൻ

"താര നൂപുരം ചാർത്തി" - വനമ്പാടി (1963)സംഗീതം: എം. എസ്. ബാബുരാജ്

"ഉണരുണരു ഉണ്ണിപ്പൂവേ" - ഉപ്പാസന (1974)സംഗീതം: എം. കെ. അർജുനൻ

"ഉത്രാളി കാവിലെ പാട്ടോല" - അൽക്കൂട്ട് കാവൽക്കാരൻ (1967)സംഗീതം: എം. കെ. അർജുനൻ

## കൃതികൾ

വിഭാഗം:ഹരികാംബോജിയുടെ ജന്യരാഗങ്ങൾ
വർഗ്ഗം:മോഹനം രാഗത്തിൽ ചിട്ടപ്പെടുത്തിയ കൃതികൾ
അയർലന്റ്

**'




പശ്ചിമ യൂറോപ്പിൽ വടക്കൻ [[അറ്റ്ലാന്റിക് സമുദ്രം|അറ്റ്‌ലാന്റിക് സമുദ്രത്തിൽ]] 84,421 ച.കി.മീ. വിസ്തൃതിയിൽ കിടക്കുന്ന ഒരു ദ്വീപാണ് **അയർലന്റ്*'. നോർത്ത് ചാനൽ, [[ഐറിഷ് കടൽ]], സെന്റ് ജോർജ്ജ് ചാനൽ, കെൽട്ടിക് കടൽ എന്നിവ വടക്കു മുതൽ തെക്കു വരെ (ഘടികാരദിശയിൽ) അതിരിടുന്നു. അയർണ്ട് ദ്വീപിന് കിഴക്കായാണ് പ്രധാന ബ്രിട്ടീഷ് ദ്വീപായ [[ഗ്രേറ്റ് ബ്രിട്ടൻ]] സ്ഥിതി ചെയ്യുന്നത്. അയർലന്റ് ദ്വീപ് *എയ്റ* എന്നാണ് [[ഐറിഷ് ഭാഷ]]യിൽ അറിയപ്പെടുന്നത്. ഹരിതാഭമായ ഭൂപ്രകൃതി കാരണം *മരതകദ്വീപ്'' എന്നൊരു ചെല്ലപ്പേരുണ്ട്.

അയർലന്റ് ദ്വീപിലെ ആറിൽ അഞ്ച് ഭാഗത്തോളം വരുന്ന തെക്കൻ മേഖലയാണ് റിപ്പബ്ലിക്ക് ഓഫ് അയർലണ്ട് എന്ന രാജ്യം. അവശേഷിച്ച ആറിലൊന്ന് ഉൾക്കൊള്ളുന്ന വടക്കൻ മേഖല ഉത്തര അയർലന്റ് എന്ന പേരിൽ ബ്രിട്ടന്റെ ഭാഗമാണ്. ബ്രിട്ടീഷ് ദ്വീപുകളിലെ രണ്ടാമത്തെ വലിയ ദ്വീപും, യൂറോപ്പിലെ മൂന്നാമത്തെ വലിയ ദ്വീപും, ലോകത്തിലെ ഇരുപതാമത്തെ വലിയ ദ്വീപുമാണ് അയർലൻഡ്. 2022 ലെ കണക്കനുസരിച്ച്, റിപ്പബ്ലിക് ഓഫ് അയർലണ്ടിൽ 5.1 ദശലക്ഷം, വടക്കൻ അയർലണ്ടിൽ 1.9 ദശലക്ഷം എന്നിങ്ങനെ മുഴുവൻ ജനസംഖ്യയും കണക്കാക്കുമ്പോൾ 7 ദശലക്ഷത്തിലധികം ജനസംഖ്യ വരുന്ന ഈ ദ്വീപിനെ, ഗ്രേറ്റ് ബ്രിട്ടന് ശേഷം യൂറോപ്പിലെ ഏറ്റവും ജനസംഖ്യയുള്ള രണ്ടാമത്തെ ദ്വീപായി കണക്കാക്കുന്നു.

അയർലണ്ടിന്റെ ഭൂമിശാസ്ത്രം ഒരു മധ്യ സമതലത്തെ ചുറ്റിപ്പറ്റിയുള്ള താരതമ്യേന താഴ്ന്ന പർവതനിരകളും, ഉൾനാടുകളിലേക്ക് വ്യാപിച്ചുകിടക്കുന്ന നിരവധി സഞ്ചാരയോഗ്യമായ നദികളും ഉൾപ്പെടുന്നതാണ്. മധ്യകാലഘട്ടത്തിന്റെ അവസാനം വരെ അയർലന്റ് ദ്വീപിന്റെ ഭൂരിഭാഗവും വനപ്രദേശമായിരുന്നു. ഇന്ന്, ദ്വീപിന്റെ ഏകദേശം 10% വനപ്രദേശമാണ്. യൂറോപ്യൻ ശരാശരിയുമായി താരതമ്യപ്പെടുത്തുമ്പോൾ 33% ത്തിലധികം വനപ്രദേശമുള്ളതിൽ ഭൂരിഭാഗവും തദ്ദേശീയമല്ലാത്ത കോണിഫർ തോട്ടങ്ങളാണ്. അറ്റ്ലാന്റിക് മഹാസമുദ്രത്തിന്റെ സ്വാധീനത്താൽ സൃഷ്ടിക്കപ്പെട്ട സൗമ്യമായ കാലാവസ്ഥയാണ് ഇതിന്റെ സമൃദ്ധമായ സസ്യജാലങ്ങൾക്ക് കാരണം. വളരെ മിതമായ കാലാവസ്ഥയുള്ള വടക്കൻ പ്രദേശമായ ഇവിടെ പ്രതീക്ഷിച്ചതിലും കുറഞ്ഞ ശൈത്യകാലമാണ്. യൂറോപ്പിലെ വേനൽക്കാലത്തേക്കാൾ തണുപ്പ് കൂടുതലാണെങ്കിലും മഴ, മേഘങ്ങൾ എന്നിവയാൽ സമൃദ്ധമാണ് ഇവിടം.

## അവലംബം

വർഗ്ഗം:അയർലന്റ്
വർഗ്ഗം:പടിഞ്ഞാറൻ യൂറോപ്പ്
ജഗതി

തിരുവനന്തപുരം ജില്ലയിലെ ഒരു പ്രദേശമാണ് **ജഗതി**. തിരുവനന്തപുരം നഗരത്തിൽ തന്നെയുള്ള ഈ പ്രദേശത്താണ് രാജീവ്ഗാന്ധി സെന്റർ ഫോർ ബയോടെക്നോളജി സ്ഥിതി ചെയ്യുന്നത്.  പ്രശസ്ത നാടകകൃത്തും ആകാശവാണി ഉദ്യോഗസ്ഥനുമായിരുന്ന ജഗതി എൻ.കെ. ആചാരി, അദ്ദേഹത്തിന്റെ പുത്രനും ചലച്ചിത്രനടനുമായ ജഗതി ശ്രീകുമാർ എന്നിവർ ഈ നാട്ടുകാരാണ്. ഇരുവരും അറിയപ്പെട്ടതുതന്നെ 'ജഗതി' എന്ന പേരിലാണ്.
സുവർണ്ണക്ഷേത്രം

thumb|250px|സുവർണക്ഷേത്രം എന്നു പൊതുവേ അറിയപ്പെടുന്ന "ഹർമന്ദിർ സാഹിബ്"

"ഹർമന്ദർ സാഹിബ്" (പഞ്ചാബി: ਹਰਿਮੰਦਰ ਸਾਹਿਬ), അഥവാ ദർബാർ സാഹിബ് (പഞ്ചാബി: ਦਰਬਾਰ ਸਾਹਿਬ, പഞ്ചാബി ഉച്ചാരണം: [dəɾbɑɾ sɑhɪb]) അനൗപചാരികമായി "സുവർണക്ഷേത്രം" എന്നും അറിയപ്പെടുന്നു. സിഖ് ഗുരുദ്വാരകളിൽ പ്രഥമവും  അതിവിശുദ്ധവും ആണ് ഇന്ത്യയിലെ പഞ്ചാബ് സംസ്ഥാനത്തിൽ അമൃതസർ നഗരത്തിൽ സ്ഥിതി ചെയ്യുന്ന സുവർണക്ഷേത്രം.അമൃതസർ നഗരം 1574-ൽ നാലാം സിഖ് ഗുരു ആയിരുന്ന ഗുരു രാംദാസ് ആണ് സ്ഥാപിച്ചത്. സുവർണ ക്ഷേത്രം നിർമിച്ചത് അഞ്ചാമത്തെ ഗുരു ആയിരുന്ന ഗുരു അർജൻ ദേവ് ആയിരുന്നു. മുസ്ലിം, സൂഫി വര്യൻ സായി ഹസ്രത് മിയാൻ മിർ ആണ് 28 ഡിസംബർ 1588 ന് ഹർമന്ദർ സാഹിബ് ശില സ്ഥാപനം നടത്തിയത്. 1604 വിശുദ്ധ ഗ്രന്ഥം ആയ ആദി ഗ്രന്ഥത്തിന്റെ തിരുവെഴുത്ത് പൂർത്തിയാക്കി ഗുരുദ്വാരയിൽ സ്ഥാപിക്കുകയും ചെയ്തു.

ഹർമന്ദർ സാഹിബിന് നാല് വാതിലുകലുണ്ട്. ജാതി, മത വ്യത്യാസമില്ലാതെ എല്ലാ മനുഷ്യർക്കും കടന്നു വരാം എന്നത് അർഥം വെക്കുന്നു ഈ നാല് വാതിലുകളും. 
ഇന്ന് കാണുന്ന ഗുരുദ്വാര 1764 ൽ ജസ്സ സിംഗ് അഹലുവാലിയപുതുക്കിപണിതതാണ്.
പത്തൊമ്പതാം നൂറ്റാണ്ടിൽ മഹാരാജ രഞ്ജിത്ത് സിംഗ് പഞ്ചാബ് മേഖലയെ ബാഹ്യശക്തികളുടെ ആക്രമണത്തിൽ നിന്ന രക്ഷിക്കുകയും, അദ്ദേഹം ആംഗലേയ നാമം വ്യക്തമാക്കുന്നത് പോലെ ഹർമന്ദർ സാഹിബിന്റെ മുകൾ നിലകളിൽ സ്വർണം പൂശുകയും ചെയ്തു.  

ഹർമന്ദർ സാഹിബ്, സിഖുകാർ വിശുദ്ധമായി കാണുന്നു. അതി വിശുദ്ധമായ മത ഗ്രന്ഥം ഗുരു ഗ്രന്ഥ സാഹിബ് ഇവിടെ ആണ് പകൽ സമയം സ്ഥിതി ചെയ്യുന്നത്. രാത്രിയിൽ വിശുദ്ധഗ്രന്ഥം "സുഖാസൻ" പോകുന്നു. നാനാ ജാതി മതസ്ഥർക്കും സ്ത്രീകൾക്കും ഒരു പോലെ ദൈവാരാധന നടത്താൻ കൂടി ആണ് ഇവിടെ ഗുരുദ്വാര സ്ഥാപിച്ചിരിക്കുന്നത്.

ദിനം പ്രതി 100,000 ആളുകൾ ആരാധനയ്ക്കായി എത്തുന്ന ഇന്ത്യയിലെ ഒരു പ്രധാന തീർഥാടനകേന്ദ്രം ആണ് ഇപ്പോൾ ദർബാർ സാഹിബ്‌. കൂടാതെ എല്ലാ സിഖ് ഗുരുദ്വാരകളിലും കാണുന്ന സ്വതന്ത്ര കൂട്ടായ്മയോടെ നടത്തുന്ന അടുക്കളയും(langar) സൗജന്യ ഭക്ഷണവും ഇവിടെയും ലഭ്യമാണ്.

## ഓപ്പറേഷൻ ബ്ലൂസ്റ്റാർ

സന്തു് ജർണയിൽ സിംഹ് ഭിന്ദ്രൻ‌വാലയുടെ നേതൃത്വത്തിലുള്ള തീവ്രവാദിപ്രസ്ഥാനത്തെ അമർച്ച ചെയ്യാനായി 1984 ജൂൺ മാസത്തിൽ ഇന്ത്യൻ സേന സുവർണ്ണക്ഷേത്രത്തിൽ നടത്തിയ ഓപ്പറേഷൻ ബ്ലൂസ്റ്റാർ എന്ന സൈനികനടപടി സ്വാതന്ത്ര്യാനന്തര ഇന്ത്യാചരിത്രത്തിലെ സുപ്രധാന സംഭവമായിരുന്നു.

## ചിത്രശാല

File:The Golden Temple of Amrithsar 6.jpg
File:The Golden Temple of Amrithsar 3.jpg
File:The Golden Temple in Amrithsar002.jpg|സുവർണക്ഷേത്രം - രാത്രിയിലെ ദൃശ്യം
File:അമൃതിലെ മീനുകൾ.jpg|അമൃതസരസ്സിലെ മീനുകൾ


## അവലംബം


## പുറത്തേക്കുള്ള കണ്ണികൾ
* ദർബാർ സാഹിബിന്റെ ഔദ്യോഗിക വെബ്സൈറ്റ്
* ശിരോമണി ഗുരുദ്വാര പ്രബന്ധക് കമ്മറ്റിയുടെ ഔദ്യോഗിക വെബ്സൈറ്റ് 

വർഗ്ഗം:സിഖ് മതം
വർഗ്ഗം:ഇന്ത്യയിലെ ക്ഷേത്രങ്ങൾ
വർഗ്ഗം:ഭാരതീയ വാസ്തുവിദ്യ
വർഗ്ഗം:ഗുരുദ്വാരകൾ
വർഗ്ഗം:പഞ്ചാബിലെ ആരാധനാലയങ്ങൾ
വർഗ്ഗം:അമൃത്‌സർ
വർഗ്ഗം:പഞ്ചാബിലെ ആരാധനാലയങ്ങൾ (ഇന്ത്യ)
വർഗ്ഗം:ഇന്ത്യയിലെ ദേശീയപ്രാധാന്യമുള്ള സ്മാരകങ്ങൾ
ഹവാ മഹൽ

രാജസ്ഥാനിലെ ജയ്പൂരിൽ സ്ഥിതിചെയ്യുന്ന സവിശേഷശൈലിയിലുള്ള മാളികയാണ് **ഹവാ മഹൽ**. *കാറ്റുകളുടെ മാളിക* എന്നാണ് ഹവാ മഹൽ എന്ന പേരിനർത്ഥം. 1799 -ൽ മഹാരാജാ സവായ് പ്രതാപ് സിങ് ആണ്‌ ഈ മാളിക പണി കഴിപ്പിച്ചത്. ചെറിയ ജാലകങ്ങളോടു കൂടിയ കൂടുകൾ ചേർത്തു വച്ച് അഞ്ച് നിലകളിലായുള്ള ഈ മാളിക സ്ത്രീകൾക്ക് പുറം ലോകം വീക്ഷിക്കാനായി പണിതീർത്തതാണ്‌. കൊട്ടാരത്തിലെ സ്ത്രീകൾക്ക് പർദ്ദയുടെ ഉപയോഗം നിർബന്ധമായിരുന്ന കാലത്തായിരുന്നു ഇതിന്റെ നിർമ്മാണം നടന്നത്.

ജയ്പൂർ ഭരണാധികാരികളായിരുന്ന കഛാവ രജപുത്രരുടെ സിറ്റി പാലസ് എന്നറിയപ്പെടുന്ന ജയ്പൂർ നഗരത്തിനകത്തുള്ള കൊട്ടാരത്തിന്റെ സ്ത്രീകൾക്കുള്ള അന്തഃപുരത്തിന്റെ ഭാഗമായായിരുന്നു ഹവാ മഹലിന്റെ നിർമ്മിതി. ചുവന്ന മണൽക്കല്ലിൽ വെളുത്ത വരമ്പുകൾ ചേർത്ത് രജപുത്രശൈലിയിലുള്ള ഈ കെട്ടിടം രൂപകൽപ്പന ചെയ്തത്, **ലാൽ ചന്ദ് ഉസ്ത** എന്ന ശിൽപ്പിയാണ്. ജരോഖകൾ എന്നറിയപ്പെടുന്ന ചുവന്ന മണൽക്കല്ലിൽ തീർത്ത 953 ജനലുകൾ ഈ മാളികക്കുണ്ട്. 

കൃഷ്ണഭക്തനായിരുന്ന സവായ് പ്രതാപ് സിങ്, കൃഷ്ണന്റെ കിരീടത്തിന്റെ ആകൃതിയിലാണ് ഹവാ മഹലിന്റെ മുൻഭാഗം രൂപകൽപ്പന ചെയ്തത്. ഹവാ മഹലിനകത്തേക്കുള്ള പ്രവേശനം, അതിനു പിന്നിലൂടെയാണ്. ഈ മാളികയുടെ പുറത്തേക്ക് വീക്ഷണമുള്ള ഒരു വശം മാത്രമേ അഞ്ചുനിലകളിലായുള്ളൂ മാത്രമല്ല, ഈ അഞ്ചുനിലകളുടെ പുറം ഭാഗത്തു മാത്രമേ അലങ്കാരപ്പണികളുമുള്ളൂ. രണ്ടു നടുമുറ്റങ്ങളൂടെ ചുറ്റുമായുള്ള ഈ മാളികയുടെ മറ്റു മൂന്നു വശങ്ങളും രണ്ടു നിലകളിലാണ്. അഞ്ചുനിലകളിൽ മുൻപിൽ കാണുന്ന ഭാഗത്തെ മുകളിലെ മൂന്നു നിലകൾക്ക് ഒറ്റ മുറിയുടെ വീതി മാത്രമേയുള്ളൂ.

## ചിത്രങ്ങൾ‌


File:Hawa Mahal by Shagil Kannur.jpg
File:Hawa Mahal - Jaipur - Interior.jpg|പുറകിൽ നിന്നുള്ള ദൃശ്യം
File:Hawa Mahal - Dome behind the main building.jpg|ഹവാ മഹലിന്റെ പ്രധാനകെട്ടിടത്തിനു പിന്നിലുള്ള ഭാഗത്തിന്റെ മുകൾ ഭാഗം


## കുറിപ്പുകൾ
*

## അവലംബം


വർഗ്ഗം:ഇന്ത്യയിലെ ദേശീയപ്രാധാന്യമുള്ള സ്മാരകങ്ങൾ
ബുലന്ദ് ദർവാസ

thumb|250 px

ഉത്തർപ്രദേശിലെ ആഗ്രയിൽ നിന്നും 43 കി.മീ അകലെ ഉള്ള ഫത്തേപ്പൂർ സിക്രിയിലാണ്‌ **ബുലന്ദ് ദർവാസ** സ്ഥിതി ചെയ്യുന്നത്. ഖന്ദേശ് കീഴടക്കിയതിന്റെ ഓർമയ്ക്കായി അക്‌ബർ‍ ചക്രവർത്തി പണികഴിപ്പിച്ചതാണ് ഇത്. രാജ്യത്തെ ഏറ്റവും വലിയ കവാടമാണ്‌ ബുലന്ദ് ദർവാസ. ഇതിന്റെ നിർമ്മാണം 1569-ൽ തുടങ്ങി 1588-ൽ പൂർത്തിയായി. ഉയരം ഏകദേശം 40 അടി എന്നു കണക്കാക്കപ്പെടുന്നു. ഈ കവാടം ചുവന്ന കല്ല് കൊണ്ടും വെള്ള മാർബിൾ കല്ല് കൊണ്ടും നിർമിച്ചതാണ്.

വർഗ്ഗം:മുഗൾ വാസ്തുകല
സാഞ്ചി സ്തൂപം

thumb|250px

മദ്ധ്യപ്രദേശ് സംസ്ഥാനത്തിൽ ഭോപ്പാലിൽ നിന്നും 46 കി.മീ അകലെയുള്ള സാഞ്ചി എന്ന ഗ്രാമത്തിലാണ് സാഞ്ചി സ്തൂപം സ്ഥിതി ചെയ്യുന്നത്. ബുദ്ധമത സ്തൂപങ്ങളാൺ ഇവിടെ പ്രധാനമായും. ശ്രീ ബുദ്ധൻറെ ഭൌതികാവശിഷ്ഠം സ്തൂപത്തിൽ സൂക്ഷിച്ചിട്ടുണ്ട്. അശോക ചക്രവർത്തിയുടെ കാലത്താണ് ഇത് പണികഴിപ്പിച്ചത്.
thumb|300px|സാഞ്ചിസ്തൂപം
thumb|300px|സാഞ്ചിസ്തൂപം

## കുറിപ്പുകൾ
 
## അവലംബം
ലോഹം

[thumb|250px|പഴുത്ത ലോഹക്കഷണം ഒരു [ആല|ആലയിൽനിന്ന്.]]

തിളക്കമുള്ളതും പൊതുവേ കടുപ്പമുള്ളതും ബലമുള്ളതുമായ മൂലകങ്ങളാണ് **ലോഹങ്ങൾ**. ആവർത്തനപട്ടികയിലുള്ള 118 മൂലകങ്ങളിൽ  91-ഓളം മൂലകങ്ങൾ ലോഹങ്ങളാണ്. ഇരുമ്പ്, സ്വർണ്ണം, വെള്ളി, കറുത്തീയം തുടങ്ങിയവ ലോഹങ്ങളാണ്. രസം ഒഴികെയുള്ള ലോഹങ്ങളെല്ലാം സാധാരണ അന്തരീക്ഷതാപനിലയിൽ ഖരാവസ്ഥയിലാണ്. പൊതുവേ ഉയർന്ന സാന്ദ്രതയുള്ള ലോഹങ്ങൾ താപത്തിന്റേയും വൈദ്യുതിയുടേയും നല്ല ചാലകങ്ങളാണ്. ബലമേറിയതു കൊണ്ടും വിവിധ ആകൃതികളിൽ രൂപപ്പെടുത്തിയെടുക്കാമെന്നതിനാലും, മിക്ക ലോഹങ്ങളും മനുഷ്യന് ഉപകാരപ്രദമായ നിരവധി വസ്തുക്കൾ നിർമ്മിക്കാൻ അനുയോജ്യമാണ്. ലോഹങ്ങളെ മറ്റു ലോഹങ്ങളുമായും അലോഹങ്ങളുമായും കൂട്ടിച്ചേർത്ത് ലോഹസങ്കരങ്ങളാക്കി മാറ്റുന്നു.

## അവലംബം
* ഡോർലിങ് കിൻഡർസ്ലെയ് - കൺസൈസ് എൻസൈക്ലോപീഡിയ സയൻസ് - ലേഖകൻ: നീൽ ആർഡ്‌ലി


വർഗ്ഗം:ലോഹമൂലകങ്ങൾ